UzPFL :: Aёллар футболи: Жамоалар янги мавсумга тайёргарликни давом эттирмоқда\n11.03.2021 (ПШ, 16:00)\n10.03.2021 (ЧР, 16:00)\n09.03.2021 (СЕ, 16:00)\nAёллар футболи: Жамоалар янги мавсумга тайёргарликни давом эттирмоқда\nАГМК-W ва “Бунёдкор-W” жамоалари янги йилнинг дастлабки кунлариданоқ ўқув-машғулот йиғинларига киришгани ҳақида хабар берган эдик. Бошқа жамоалар ҳам аллақачон янги мавсум ҳозирликларини бошлаб юборишган.\n“Севинч” жамоаси янги чемпионат тараддудини 15 январдан бошлади. Кунига уч маҳалдан белгиланган машғулотларнинг иккитаси техник ва тактик жиҳатларни ўз ичига олса, бир галги машғулотда эътибор тренажер залда, жисмоний машқларга қаратиляпти. Футболчи қизлар янги йилнинг илк ўртоқлик учрашувини “Насаф” футзал жамоасига қарши ўтказишди ва ўйин эркаклар фойдасига йирик – 2:8 ҳисобида ҳал бўлди. 30 январь куни ҳудди шу жамоаларнинг жавоб ўйини режалаштирилган. Жамоа машғулотларида бир қатор янги футболчи қизлар иштирок этмоқда.\n“Пахтакор” ҳам тайёргарлик ишларини 15 январдан “Чилонзор” сунъий майдонида бошлади. Кунига бир маҳалдан белгиланган машғулотларни мураббий Гулмира Девятова олиб боряпти. Машғулотларда бир қатор янги маҳаллий футболчи қизлар иштирок этмоқда.\nТартиб-интизом қўмитаси қарори\nИлхом Ханжариев: Янги ўзгаришлар юртимизда аёллар футболи ривожига хизмат қилади\nCoca Cola Суперлиганинг янги мавсумига қуръа ташланди\nCoca-Cola Суперлига. Дастлабки олти тур саналари аниқ\nCoca Cola Суперлига-2021 биринчи давра тақвими\nЎзбекистон Суперкубоги учрашувига Самарқанд шаҳри мезбонлик қилади\nОАВ вакилларини аккредитациядан ўтказиш жараёни 22 февралда старт олади\nФутзал. 12-тур баҳслари Жиззахда бўлиб ўтади\nФутзал. 11-тур баҳслари якунига етди


ҚИЗНИНГ ҲАЁСИ ҚАНИ?..\n≡Бугуннинг гапи 13:57, 10.12.2016 ✔1295\nЯқинда бозор айланиб юриб, бир она ва қизнинг хариди эътиборимни тортди. Уларнинг бақир-чақири ён-атрофдагиларга шундоқ эшитилиб турар, турган гапки, ҳеч ким бунга эътиборсиз бўла олмасди. Мен эса турган жойимда лол қолдим.\nКЕЛАЖАГИМ УЧУН ОВОЗ БЕРАМАН!\n≡Бугуннинг гапи 15:06, 01.12.2016 ✔1171\nШу кунларда муҳим сиёсий воқеа — Ўзбекистон Республикаси Президенти сайлови арафасида турибмиз. Унда мен ҳам овоз бераман!\nШЕЪРИЯТ — ШУУРСИЗЛИК ЭМАС\n≡Бугуннинг гапи 15:05, 01.12.2016 ✔1034\nёхуд бу оламга туйнукдан кираётганлар\nБир тадбирда интервью олиш учун ёшлар даврасига кирдим. Шунда бир бола олдимга келди-да, ўзини «шоирман» деб таништирди. Тез-тез газета-ю журналларда чиқиб туриши билан мақтаниб ҳам қўйди. Буни қарангки, «шоир»имиз камера олдида нақ ўн беш дақиқа бир нарсаларни валдиради. Кейин қаерда тургани ва нима деяётганини унутиб, баланд овозда шеър ўқишга тушди.\nКЎЧАДА ҚОЛДИРИЛГАН БОЛАЛАР\n≡Бугуннинг гапи 15:04, 01.12.2016 ✔871\nБоламиз мактаб ёки боғчадан бирор жойини тирнаб келса, дарров ўқитувчиси, тарбиячисининг олдига югурамиз. Баъзан уларга «Нега боламни эътиборсиз қолдирдингиз?» деб таъна ҳам қиламиз. Лекин ўзимиз фарзандларимизга етарлича эътибор қарата оляпмизми?\nИЛҲАҚ НИГОҲЛАР ҲАМОН КУТМОҚДА\n≡Бугуннинг гапи 10:14, 24.11.2016 ✔1461\nЭшикдан кириб борар эканман, дарахт остидаги ўриндиқда ёлғиз ўтирган отахонга кўзим тушди. Отахон атрофга бефарқ, бир нуқтага тикилганча хаёлга чўмган. Ора-сира атрофга бир қараб қўяди, бош чайқаб, чуқур нафас олади-да, яна ўй-хаёлларга берилади.\nБОЛАСИ БОР БОЛАЛАР\n≡Бугуннинг гапи 11:37, 17.11.2016 ✔2126\nОналик ва болаликни муҳофаза қилиш борасида жаҳонда кечаётган аянчли вазиятдан хабардормисиз?\nМамлакатимизда оила, оналик ва болаликни ижтимоий муҳофаза қилиш тизими тубдан ислоҳ қилинди. «Соғлом она — соғлом бола» концепцияси умуммиллий ҳаракат дастурига айланди. Бугунги кунда Ўзбекистонда соғлиқни сақлаш тизимини такомиллаштириш доирасида яратилган оналик ва болаликни муҳофаза қилиш миллий модели жаҳон ҳамжамияти томонидан намуна сифатида эътироф этилмоқда.\nКИМ НИМАНИ ВАЪДА ҚИЛЯПТИ?\n≡Бугуннинг гапи 11:45, 10.11.2016 ✔1632\nЎзбекистон Республикаси Президентлигига номзодлар илгари сураётган ғоя ва ташаббусларга бир назар\nКЎРИНМАЙДИ, АММО... БАРАКАНИ Ё БЕРАДИ ЁКИ ОЛАДИ\n≡Бугуннинг гапи 10:51, 03.11.2016 ✔1737\nКичик бир нопок иш йиллар мобайнида амал қилинган поклик, ҳалол яшаш тутумини пучга чиқаради, булғайди... Шу боис покдомон яшаб ўрганган, ҳалолликни одат қилган одамга осон эмас. Хўш, поклик, ҳалоллик ўзи инсонга нима учун керак? Нопоклик кишига қанчалик зиён етказади? У инсон тақдирига нечоғлик таъсир этади? Пок одам деганда кўз олдимизда кимлар намоён бўлади?\nМИЯНИНГ ҚАЙРОҚ ТОШИ\n≡Бугуннинг гапи 10:51, 03.11.2016 ✔1132\nЧет тилларни билиш касб фаолияти ва саёҳатларда жуда асқатиши ҳақида кўп айтилган, ёзилган. Аммо тил ўрганишнинг яна бир муҳим томони борлигини билгач, сиз ҳам ҳеч иккиланмай, бирор хорижий тилни ўрганишга киришиб кетишингиз тайин.\n≡Бугуннинг гапи 12:03, 27.10.2016 ✔1255\n≡Бугуннинг гапи 12:03, 27.10.2016 ✔1316\n≡Бугуннинг гапи 12:29, 21.10.2016 ✔1250\n≡Бугуннинг гапи 12:28, 21.10.2016 ✔1418\nБОШ ВАЗИРНИНГ ВИРТУАЛ ҚАБУЛХОНАСИ:\n≡Бугуннинг гапи 16:01, 13.10.2016 ✔1219\nмуаммоларга тезда ечим топилмоқда\nМАЪРИФАТ ЧИРОҒИНИ КЎТАРИБ ЗАМОНДАН ОЛДИНДА ЮРИШИ КЕРАК\n≡Бугуннинг гапи 16:00, 13.10.2016 ✔1132\n«Агар иморатлар ичида энг улуғи мактаб бўлса, касблар ичида энг улуғи ўқитувчиликдир».\n✔ 27  10:23, 16.03.2019\n✔ 38  12:00, 07.03.2019\n✔ 41  11:59, 07.03.2019\n✔ 48  11:57, 07.03.2019\n✔ 69  14:16, 01.03.2019


⇒ ФРАНЦИЯНИНГ НУФУЗЛИ СТРАТЕГИЯ МАРКАЗИ БИЛАН АЛОҚА ЎРНАТИЛДИ\nФРАНЦИЯНИНГ НУФУЗЛИ СТРАТЕГИЯ МАРКАЗИ БИЛАН АЛОҚА ЎРНАТИЛДИ\n01 Июль 2019 й. "Тараққиёт Cтратегияси" маркази\n1973 йилда Франция Ташқи ишлар вазири Мишел Жобер томонидан Таҳлил, прогнозлаш ва стратегия Маркази (CAPS)ташкил этилган.\nМарказ бевосита вазирга бўйсунади, аммо минтақавий ва тематик нуқтаи назардан халқаро муҳитда ўрта ва узоқ муддатли ўзгаришларнинг ўзаро интизомий ва истиқболли томонларини таҳлил қилиш, халқаро алоқалар доирасида тадқиқотларни рағбатлантириш каби қатор вазифаларни амалга оширишда мустақил фаолият юритиш ҳуқуқига ҳам эга.\nЕвропа мамлкатларидаги ташқи ишлар вазирликлари ходимлари, шунингдек, бошқа вазирликлар, хусусий сектор ёки тадқиқот марказлари мутахассисларини ўз сафида бирлаштиради. Қолаверса, алоҳида маслаҳатчилар, хусусан, тадқиқот марказларига (марказ фаолияти билан боғлиқ иш юзасидан) буюртма бериши ҳам мумкин.\nБундан ташқари, 1989 йилда ушбу Марказга шахсларни келажакка таклиф қилиш дастури (PIPA) ишониб топширилган. Ушбу дастур орқали ҳар йили сиёсий соҳа ёки фуқаролик жамиятининг бошқа институтларида фаолият юритаётган ёш хорижлик мутахассислар билан ҳамкорлик йўлга қўйилади.\n“Тараққиёт стратегияси” Маркази раҳбари Францияга ташрифи доирасида ушбу йирик ташкилот директори А.Эскорсия билан учрашди. Дастлаб, Элдор Туляков, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси бўйича мамлакатнинг сиёсий, ижтимоий-иқтисодий ҳаётида юз бераётган муваффақиятли ислоҳотлар хусусида мезбонларга батафсил маълумот берди.\nМулоқот чоғида А.Эскорсия 2017 йилнинг апрель ойида Франция Ташқи ишлар вазири Ж.М.Эро бошчилигидаги делегация таркибида Ўзбекистонга ташриф буюрганини маълум қилди. У ўз сўзида Франция ва Ўзбекистон ўртасидаги ҳамкорликни юксак даражада баҳолаб, 2018 йил 8-9 октябрь кунлари Ўзбекистон Президентининг Францияга ташрифи икки томонлама муносабатлар ривожига янгича руҳ берганини қайд этди.\nШунингдек, А.Эскорсия Ўзбекистоннинг ташқи сиёсатига урғу бериб, француз томони Ўзбекистоннинг минтақада ўсиб бораётган ролини қўллаб-қувватлашини маълум қилди. Таъкидландики, Тошкентнинг Марказий Осиё мамлакатлари хавфсизлиги, тинчлиги ва ҳамкорлигини мустаҳкамлашда олиб бораётган фаол сиёсати мамлакатнинг халқаро ҳамжамиятда нуфузининг ортишига сабаб бўлмоқда.\nА.Эскорсия мамлакатда ижтимоий-иқтисодий соҳада амалга оширилаётган ислоҳотларни қўллаб-қувватлаб, ижтимоий фикрни ҳисобга олган ҳолда тараққиёт стратегиясини ишлаб чиқиш бўйича тажриба алмашишга тайёр эканини билдирди. Франция Бош вазири ҳузурида “France Strategy” тадқиқот маркази бўлиб, у асосан, ижтимоий-иқтисодий муаммоларни ўрганиш, уларнинг таҳлили, шунингдек, ҳисобот ҳамда таҳлилий материалларни нашр этиш билан шуғулланади. Шунингдек, Марказ ижро этувчи ҳокимиятга тавсиялар беради, мунозара ва муҳокамалар ташкил қилади. Уларда билдирилган таклифлар асосида зарур тавсиялар ишлаб чиқади. Шу билан бирга, давлат сиёсатини баҳолашда иштирок этади. Шу муносабат билан, А.Эскорсия “Тараққиёт стратегияси” маркази ва “France Strategy” тадқиқот Маркази ўртасида ўзаро алоқа ўрнатиш, ахборот ва тажриба алмашиш, муносабатларни мустаҳкамлаш таклифини ўртага ташлади.\nТаҳлил, прогнозлаш ва стратегия Маркази раҳбарининг таъкидлашича, демократик жамиятни фуқаролик жамияти ва унинг иштироксиз тасаввур қилиб бўлмайди. Франция жамоатчилик фикрини ўрганиш соҳасида катта тажрибага эга. Шундан келиб чиқиб, иккала Марказ ўртасидаги ҳамкорликни ривожлантириш ўзаро тажриба алмашиш ва бу борада янада самарали лойиҳалар ишлаб чиқишга туртки бўлиши алоҳида қайд этилди.\nУчрашув якунида “Тараққиёт стратегияси” маркази ва Таҳлил, прогнозлаш ва стратегия Маркази ўртасида ҳамкорлик ўрнатиш, ахборот ва тажриба алмашиш бўйича келишувга эришилди.


Самарқанд шаҳридаги “Ҳунармандлар маркази”да шу шиор остида миллий маҳсулотлар кўргазмаси бўлиб ўтди.\n– Бугун “Йилнинг энг намунали ёш тадбиркори” йўналиши ғолиби бўлганимдан жуда хурсандман, – дейди А.Ҳабибуллаев. – Бундай тадбирлар биз каби ёшиш билармонларни янада кўпроқ изланишга ундайди. Ўзимиз 120 оила асалари парвариш қилиб, кичик корхонамизда 5 турдаги асал маҳсулоти етиштиряпмиз. Жорий йилда 3 тонна асал олдик, 45 миллион сўм даромад қилдик. Маҳсулотимизни хориж бозорига чиқариш учун Россия, Болгария ва исроиллик ҳамкорлар билан музокаралар олиб боряпмиз. Шунингдек, келгуси йилда асалари сутидан маз ва гель маҳсулотлари ишлаб чиқариш ҳамда тўртта янги иш ўрни яратишни режалаштиряпмиз.


3 июль куни Кванджуда “Универсиада-2015” ўйинлари бошланди\n12:32 / 04.07.2015\n3 июль куни Жанубий Кореянинг Кванджу шаҳрида талаба спортчилар ўртасида ўтказиладиган Универсиада ўйинларининг тантанали очилиш маросими бўлиб ўтди.\nҲақиқий байрамона рухда ташкил этилган очилиш маросимида маҳаллий санъат усталарининг чиқишлари ҳамда театрлаштирилган томошалар намойиш этилди.\nЖанубий Корея давлати раҳбари Пак Кин Хе ўйинларни очиқ деб эълон қилди.\n“Универсиада-2015” ўйинлари 3-14 июль кунлари ўтказилади ва унда 120 давлатдан келган 12.000 нафар талаба спортчилар спортнинг 21 турида ғолиблик учун баҳс юритади.\nБутунжаҳон Универсиада-2015 ўйинларида Ўзбекистон шарафини 31 нафар спортчи Академик эшкак эшиш, Енгил атлетика, Таэквондо (WTF), Теннис, Қиличбозлик, Спорт гимнастикаси, Бадиий гимнастика ва Дзюдо каби спорт турлари бўйича ўтказиладиган мусобақаларда ватан шарафини ҳимоя қилади.\nДунё мамлакатлари олий ўқув юртлари талабаларининг ўзига хос олимпиадаси сифатида эътироф этиладиган ёзги универсиадага 1959 йилда асос солинган. 1960 йилдан бошлаб қишки спорт турлари бўйича ҳам талабалар ўйинлари ўтказиш йўлга қўйилган. Бу нуфузли мусобақалар Халқаро университет спортлари федерацияси (FISU) томонидан ташкил этилади.\nМаълумот учун, Ўзбекистон вакиллари ёзги Универсиадаларда 1999 йилдан буён иштирок этишни бошлаган, 2001 йилда 1та олтин, 2003 йилда 2та олтин, 2005 йилда 1та олтин, 2007 йилда бир олтин ва бир кумуш, 2009 йилда 2та бронза, 2011 йилда битта бронза қўлга киритилган.\n2013 йилда эса Россиянинг Қозон шаҳрида ўтказилган XXVII Бутунжаҳон универсиадасида талабалар 2 олтин, 7 кумуш ва 10та бронза медалга эга бўлишган.\nБу галги Бутунжаҳон универсиадаси ўзбек спортчилари учун 2016 йилги ёзги XXXI Олимпия ўйинлари учун ўзига хос тайёргарлик вазифасини ўташи кутилмоқда.


Видео: Футбол ҳаками голли узатма муаллифи бўлди\n11:25 / 24.12.2016\nГерманиянинг иккинчи Бундеслигаси "Унион Берлин" ва "Гройтер Фюрт" жамоалари ўртасидаги ўйини чоғида қизиқ ҳолат рўй берди. Гап шундаки, унда урилган голлардан бирига ҳакам сабаб бўлди. Унинг видеолавҳаси 20 декабрь куни Бундеслиганинг YouTube сайтидаги расмий саҳифасига жойлаштирилди.\nҲакам Бибиана Штейнхаус ўзи хоҳламаган ҳолда меҳмон жамоанинг гол уришида иштирокчига айланиб қолди. "Унион" ҳимоячисининг тўпни ўз жарима майдонидан узоқлаштиришга уриниши омадсизликка учраган: зарба ҳакамга тегиб, тўп "Гройтер Фюрт" ҳужумчиси оёғига келиб тушган. У эса, қулай имкониятдан фойдаланиб, рақиб дарвозаси бурчагини аниқ нишонга ола билган.\n"Унион" ўйинчиларининг эътирозларига қарамай, ҳакам, голни ҳисоблашга қарор қилди. Учрашув 1:1 ҳисобидаги дуранг билан якунланди.


O‘zLiDeP фаоллари оқдарёлик З. Ўрозовага кредит олишда ҳамда Эркинжоннинг бепул даволанишига кўмаклашди | O'zLiDeP\n- Мамлакатимизда бугун катта ўзгаришлар рўй бермоқда. Биргина қишлоғимиз мисолида оладиган бўлсак, «Обод қишлоқ» дастурига киритилиб, кенг кўламли ободонлаштириш ишлари амалга оширилаяпти. Йўлларимизга тош тўкилиб асфальт қилишга тайёрланаяпти. Электр симёғочларимиз алмаштирилиб, тўлиқ қайтадан монтаж ишлари амалга оширилди. Маҳалламиздаги мактабгача таълим муассасаси қаровсиз аҳволга келиб қолган эди. Ҳозирда бу ерда қайта таъмирлаш ишлари амалга оширилмоқда. Маҳалламиз аҳли бундан жуда хурсанд, - дейди Зебо опа.\nЎрозовалар оиласининг 14 сотих томорқаси мавжуд. Ҳозирда бу майдонга мевали дарахтлар ва беда экилган. O‘zLiDeP фаоллари томонидан «Ҳар бир оила - тадбиркор», «Ёшлар келажагимиз» дастурларининг мазмун-моҳияти ҳақида гапирилганда, у юртимизда тадбиркорликка, фемерликка яратилаётган кенг имкониятлардан фойдаланган ҳолда қуён боқишни йўлга қўймоқчилигини айтди. Партия вакиллари бўлажак тадбиркорга кредит олишда кўмаклашишини билдирди.\nРахманова Гульнара КР Тахтакупир2018-08-09 08:59:38\n«Обод қишлоқ» дастури буйича жойлардаги амалий ишлар самараси албатта кимни булса хам кувонтиради. Бу дастурнинг кабул килинишининг максади жам халкимизнинг яшаш шароийтларини яхшилаш, кишлок жойларни хам замонавий типга ургартириш, ахолининг онгини ошириш уларни мехнатга ургатиш, хар бир ханодан томоркаларидан унимли фойдаланишини назорат килиш каби ишларнинг хаммаси халкимиз тинчлиги турмушимиз фарованлигини таъминлашга каратилган. Бу ишларда хамма партиядошларга омадлар тилаймиз\nАкбар Якубов, Жиззах вилояти2018-08-08 19:27:49\nФуқароларнинг мурожаатлари юзасидан O‘zLiDeP фаоллари ҳамда партия депутатлик гуруҳи вакиллари томонидан ижобий натижаларга эришилганлиги бу биз учун қувонарли ҳол.


O`zLiDeP бош вазир номзодини кўрсатади\nЎзбекистон Республикаси Марказий сайлов комиссиясининг навбатдаги мажлиси тугаши билан Олий Мажлис Қонунчилик палатаси, маҳаллий Кенгашлар депутатлигига такрорий овоз бериш жараёнига бағишланган брифинг бўлиб ўтди.\nУнда Марказий сайлов комиссияси раиси М.Абдусаломов маълумот берди.\nЭътироф этилишича, Ўзбекистон Республикаси Сайлов кодексининг 59-моддасига мувофиқ такрорий овоз беришда сайловчиларнинг иштирок этиши фоизи ҳисобга олинмаса-да, бироқ бу жараёнда ҳам 62,8 фоиз сайловчиларнинг иштирок этгани фуқароларимизнинг сиёсий, ҳуқуқий маданияти юксалиб, уларнинг янгиланаётган Ўзбекистонда янгидан шакллантирилаётган парламент сайловларига бефарқ эмаслигини ҳамда мамлакатда амалга оширилаётган кенг қамровли, одилона ва инсонпарвар сиёсатни қўллаб-қувватлашининг яна бир бор исботи бўлди.\nМарказий сайлов комиссияси такрорий овоз беришда ғалаба қозонган 25 депутатни рўйхатга олиш ҳақида қарор қабул қилди. Шундай қилиб, Ўзбекистон Республикаси Олий Мажлис Қонунчилик палатаси тўлиқ шакллантирилди.\nЎзбекистон Республикаси Қонунчилик палатасига сайланган 150 депутатнинг 48 нафари ёки 32 фоизини хотин-қизлар, 39 нафарини ёки 26 фоизини олдин ҳам Қонунчилик палатаси депутати бўлганлар ташкил этади.\nДепутатларнинг 9 нафари ёки 6 фоизи 30 ёшгача, 97 нафари ёки 65 фоизи 30 ёшдан 50 ёшгача бўлганлар ҳамда 44 нафари ёки 29 фоизи 50 ёшдан катта ёшдагилар. Энг ёш депутат 26 ёшда. Энг ёши улуғ депутат 71 ёшда.\nЎзбек миллатига мансуб депутатлар 130 нафар ёки 87,0 фоизни, бошқа миллат вакиллари – 20 нафар ёки 13 фоизни ташкил қилади.\nУлардан қорақалпоқ ва рус миллатига мансублар 5 нафардан, қозоқ ва тожик миллатига мансублар 3 нафардан, корейс миллатига мансублар 2 нафарни ҳамда 1 нафардан туркман ва қирғиз миллатига мансуб депутатлар ташкил қилади.\nМутахассислиги ва ихтисослиги бўйича депутатларнинг 32 нафари фан-таълим, 23 нафари банк, молия ва иқтисод, 21 нафари ҳуқуқшунослар, 21 нафари жамоатчилик ва нодавлат нотижорат ташкилотлари, 12 нафари қишлоқ хўжалиги, 9 нафари тиббиёт, 9 нафари қурилиш, коммуникация, транспорт ва алоқа, 6 нафари ОАВ, 7 нафари тадбиркорлар ҳамда 10 нафари бошқа соҳа вакиллари саналади.\n2019 йил 10 декабрь куни янги таҳрирда қабул қилинган “Ўзбекистон Республикаси Вазирлар Маҳкамаси тўғрисида”ги Ўзбекистон Республикаси қонунининг 6-моддасида Бош вазир номзоди Ўзбекистон Республикаси Олий Мажлисининг Қонунчилик палатасига сайловда энг кўп депутатлик ўрнини олган сиёсий партия ёки тенг миқдордаги энг кўп депутатлик ўринларини қўлга киритган бир неча сиёсий партия томонидан таклиф этилиши белгиланган. Ушбу қонунга мувофиқ Бош вазир номзодини кўрсатиш ҳуқуқига Тадбиркорлар ва ишбилармонлар ҳаракати – Ўзбекистон Либерал-демократик партияси эга бўлди.\n“Янги Ўзбекистон – янги сайловлар” шиори остида ўтган Ўзбекистон Республикаси Олий Мажлиси Қонунчилик палатаси ва маҳаллий Кенгашларга сайловлар якунига етди.\nКўп миллионли сайловчиларимиз, сайловларга ташриф буюрган халқаро кузатувчилар сайловлар, аввало, Ўзбекистон Республикаси Конституцияси, янги Сайлов кодекси ҳамда халқаро стандартларга тўлиқ риоя қилган ҳолда ўтганини эътироф этмоқда.\n« Сирдарё: Фахр-ифтихорга йўғрилган диёр\nОриятли сиймолар ва миллий юксалиш »


Қийнашди, калласини узишди, ёқишди. Россиялик жангчиларнинг Суриядаги ваҳшийлиги | Azon.uz - Ахборот-таҳлилий портал\nҚийнашди, калласини узишди, ёқишди. Россиялик жангчиларнинг Суриядаги ваҳшийлиги\n6876 15:30 23.11.2019\nРоссиянинг “Новая газета” нашри Суриядаги ваҳший қотилликда қатнашган россияликлардан бирининг шахсини аниқлашган муваффақ бўлди. Ушбу қотиллик тасвири Ютубда намойиш этилган.\nНашрнинг ёзишича, ваҳший қотилликни “Вагнер хусусий ҳарбий компанияси”нинг жангчилари амалга оширган. Улар Башар Асар армиясидан қочган сурияликни ўта шафқатсизлик билан ўлдирган.\n“Новая газета” қотилликда қатнашган деб тахмин қилинаётган россиялик ёлланма жангчилардан бири – Станислав Д.нинг паспорт нусхасини эълон қилди. Журналистлар видеотасвирда юзини яширмаган ягона қотилнинг шахсини FindClone сервиси орқали аниқлашга эришишди. Таҳририят қотилнинг фамилиясини билади, бироқ оиласининг хавфсизлиги нуқтаи назаридан ошкор этмади.\nСтанислав Д. “Вагнер хусусий ҳарбий компанияси”нинг жангчиси экани тасдиқланди. “Новая газета” унинг 2016 йилда ёлланма жангчи бўлиб ишга кириш учун тўлдирган анкетасини топди. Бундан ташқари, Станислав Д. аввал Ставропол ўлкасида йўл-патрул хизматида ишлагани ҳам маълум бўлди.\nНетаньяҳу: «Камида олтита араб давлати билан яқин алоқаларимиз бор»\n“Фаластин муаммоси – глобал фожиа”\nНетаньяҳу Фаластин ерларини тортиб олишга ваъда бермоқда\nРоссиялик ёлланма жангчилар томонидан ваҳшиёна ўлдирилган суриялик – 1986 йилда туғилган Муҳаммад Тоҳа Исмоли ал-Абдуллоҳ бўлиб чиқди. У уруш бошлангандан кейин Сурияни тарк этган ва 2017 йилда қайтиб келган. Шундан сўнг ҳукумат армиясига чақирилган ва у ердан қочган.\nДаҳшатли қотилликнинг видеотасвири 2017 йилнинг ёзида эълон қилинган. Ноябрь ойида унинг яна учта қисми пайдо бўлди. Видеода ерда ётган Муҳаммаднинг қўлига катта болға билан уришаётгани, сўнг калласи ва қўлларини кесишгани, охирида осиб қўйиб ёқиб юборишгани акс этган. Қотиллик иштирокчилари рус тилида акцентсиз гапирган. Улар ваҳшийликни хурсандчилик билан, ҳазил-ҳузул билан амалга оширган.\nРоссия Сурия қотил\n558 09:30 02.06.2020\nЛивияни кимлар талаяпти?\n1101 14:07 01.06.2020\n363 11:38 01.06.2020\nРуслар французларнинг ҳарбий кемасидан нусха кўчирмоқчи\n665 19:00 30.05.2020\n776 16:30 30.05.2020\n“Россия Ливиянинг сохта пулларини босган”\n810 15:14 30.05.2020


Ижтимоий тармоқларда тарқалган видео ортидан калтакланган аёл давлат ҳимоясига олинди\n17 апрел 2021, Тошкент вақти: 07:17\nАёл эри томонидан мунтазам калтакланиб келинган.\nСамарқанд шаҳрида эри томонидан аёвсиз калтакланган аёл ва унинг икки фарзанди ҳимояга олингани тўғрисида Самарқанд вилояти ИИБ маълум қилди. Хабарда айтилишича, аёлга “ҳимоя ордери” берилган.\n22 август куни ижтимоий тармоқларда эри томонидан мунтазам калтакланиб, хўрланиб келинган аёл тўғрисидаги видео тарқалган эди.\nИИБнинг маълум қилишича, шундан сўнг зудликда суриштирув ҳаракатлари олиб борилган ва видеода акс этганларнинг шахси аниқланган.\n“Жабрланувчи аёл Самарқанд шаҳар Термиз кўчасида яшовчи 1995 йилда туғилган М. эканлиги маълум бўлди. Аниқланишича, М. турмуш ўртоғи 1985 йилда туғилган Ш. билан 2012 йилда шаръий никоҳдан, 2015 йилда ФХДЁ бўлимидан қонуний никоҳдан ўтиб яшаб келган. Ўрталаридаги оилавий келишмовчиликлари сабабли М., Ш. томонидан калтакланиб, қийноққа солиниб келинган”, -дейилади хабарда.\nҲозирда ҳимояга олинган аёл ва унинг фарзандларига малакали психологлар ёрдам кўрсатмоқда. Бундан ташқари аёлга моддий ёрдам ҳам берилгани қайд этилди.\nАёлнинг эрига нисбатан эса жиноят иши қўзғатилиб, тергов ҳаракатлари олиб борилмоқда.


Ўзга сайёраликлар борлигига ёхуд Жуманазар акага ишониш учун 10 сабаб » Ўзбекистон янгиликлари – Zamin.uz\n, 04 2020, 01:03\n15 окт, 18:18 4 168 Дунё\nЎтган ҳафта ўзбекзабон ижтимоий тармоқларда Жуманазар исмли кишининг MY5 каналига берган интервьюси хайп қилинди. Киноя ва пичинг билан чиқиш қилмаган сайт ва канал қолмади ҳисоб. Ўз лафзи билан айтишига қараганда, эмишки, Жуманазар акани ўзга сайёраликлар олиб кетишган ва ака улар билан бир муддат мулоқотда бўлган. Кўзини пирпиратмай гапиришига қараганда Жуманазар ака ўзи айтган гапларга чин дилдан ишонади чамаси. Нима ҳам дердик, унинг тасаввури ва хаёлоти ўзига сийлов. Ҳарҳолда, Илон Маск коинотга учаман деб миллиардлаб доллар сарфлаётган пайтда коинотдагиларнинг ўзлари келиб, бечиқим ва бехавотир тарзда, Жуманазар акани космосга саёҳат қилдириб келишибди-ку!\n1) Катта сонлар қонуни: бу сабаб 50-йилларда Энрико Ферми томонидан ҳамкасблари билан тушлик вақтидаги мулоқотда ўртага ташланган ва шу сабабли ҳам «Ферми парадокси» деб юритиладиган қизиқ хулоса билан боғлиқ. Ўшандаёқ коинотда олимлар миллиардлаб юлдузлар мавжудлигини билишар эди ва шундан атиги 1 фоиз миқдорида Ерга ўхшаш шароитларга эга сайёра мавжуд бўлса ва шунча сайёрадан атиги 1 фоиз қисмида ҳаёт шаклланиб, шундан атиги 1 фоиз қисмида ҳаёт онгли мавжудотлар даражасигача ривожланган бўлса, унда энг камтарона ҳисоб-китобларга кўра ҳам, биргина бизнинг Сомон йўли галактикамизнинг ўзида камида 200 та сайёрада ҳаёт мавжуд бўлиши керак эди. Шунга қарамай, ҳозиргача астрофизика Ердан ташқарида ҳаёт нишонасини топмаган. Хўш, нега, қаерда улар? – айнан шу савол Ферми парадоксининг моҳиятини ташкил қилади.\n2) Сув ҳамма жойда бор. Астрофизиклар муайян осмон жисмида ҳаёт мавжуд бўлиши учун энг бирламчи шарт сифатида суюқ ҳолатдаги сувнинг мавжуд бўлиши кераклигини таъкидлайди. Агар бу асосий шарт бўлса, унда хурсанд бўлишга асос бор: коинотда сув деярли ҳамма тарафда бор. Бироқ коинот сарҳадларида сув асосан музлаган шаклда учрайди.\nЛекин айрим осмон жисмларида, хусусан, йирик табиий йўлдошлар қаърида суюқ океан мавжудлиги ҳам аниқланган. Масалан, Сатурн йўлдоши Энцелад сиртидаги муз қоплами остида суюқ сувли океан мавжудлигини олимлар аллақачон аниқлашган. Бу океаннинг сувлари баъзида йўлдош сиртидаги тирқишлардан улкан фонтан кўринишида отилиб, фазога сочилиб туради. Боз устига, Энцелад ҳамон геологик фаол йўлдошдир («Абдуллажон» фильмидаги ўзини «иноплатнетянман» дейдиган одамнинг исми ҳам Йўлдош эди-а?). Бу эса мазкур осмон жисмида қачондир энг тубан шаклдаги микроорганизмлар даражасида бўлса-да, ҳаёт юзага келиши учун омил бўлиши мумкин;\n3) Турларнинг хилма-хиллиги. Ўзга сайёраликларнинг ташқи кўриниши ва улардаги ҳаёт шакли борасида одамлар тасаввурда шаклланиб қолган стереотип ҳақида юқорида ҳам айтиб ўтдик. Ҳа, негадир «ўзга сайёралик» деганда одамлар айнан экран орқали кўрган ва қайсидир мусаввирнинг тасаввур маҳсули бўлган қиёфани кўз олдига келтиради. Астрофизиклар ҳам ўзга сайёралардан ҳаёт нишонасини излашганда, асосан айнан Ердагига ўхшаш ҳаёт намунасини қидиришади.\nХудди шунинг қарама-қаршиси бўлса-чи? Яъни қаердадир коинот қаъридаги бирор сайёрада суюқ шаклдаги мавжудот ҳам ўйлаб ўтириб, «ҳеч жаҳонда танаси қаттиқ моддадан иборат мавжудот ҳам бўладими?» – дея ўзига-ўзи савол бериб, «эээ, бемаънилик» деб хаёл қилса-чи? Хуллас, ҳаёт шакллари борасида ҳам кимёвий ва ҳам физик нуқтаи назардан вариантлар жуда кўп ва ҳаёт айнан Ердаги сингари кўринишда бўлиши керак деган чеклов-чегара қўядиган табиат қонунининг ўзи йўқ;\n4) Ердаги ҳаётнинг жуда тез тараққий этганлиги. Коинот миқёсида қарайдиган бўлсак, Ердаги ҳаёт ва, хусусан, ундаги онгли одамлар, яъни биз – кечагина пайдо бўлган мавжудотларимиз. Бундай тирик организмларнинг жуда қисқа вақт ичида эволюцион тараққий этиши коинотнинг яна қаеридадир шунга ўхшаш ҳодисалар рўй бераётгани эҳтимолига ишора қилади. Бошқача айтганда, аслида Ер ноёб сайёра бўлмай, балки шу каби сайёралардан оддий бири эканлиги эҳтимоли катта. Яъни Ерга ўхшаш сайёраларда ҳаёт юзага келиши қандайдир ноёб ёки тасодифий ҳодиса бўлмай, балки сайёра тараққиётининг табиий реакцияси бўлиши мумкин;\n5) Коинотда доимо ўта янгилар чақнаб туради. Олимларнинг таъкидлашича, одам организмидаги атомларнинг 97 фоизгача бўлган қисми қачонлардир сўнган юлдуз бағрида пайдо бўлган. Қанчалик пафосли ва баландпарвоз сўз бўлиб туюлмасин, бизнинг ҳаммамизнинг танамиздаги ҳар бир элемент аввалига қачонлардир юлдуз ичкарисида шакллангандир. Шунга кўра, биз ҳаммамиз юлдуз болаларимиз, десак муболаға бўлмайди.\nШунингдек, Сибирь, Антарктида ва Арктиканинг абадий музликларида, ҳатто оловли вулқонлар ичкарисида ҳам яшаб, ўзидан кўпаяётган микроорганизм турлари мавжуд. Хўш, нима сабабдан шундай микроорганизмларни Марснинг қаҳратон шароитида ёки Венеранинг жаҳаннам юзасида яшай олмайди деб ишонишимиз керак? Шунга кўра, ўзга сайёраликларни ҳануз аниқлай олмаганимиз сабабларидан бири уларнинг умуман йўқлиги эмас, балки улар аслида қандай моддадан тузилганини, ташқи кўриниши қанақа эканини билмаслигимиз сабабидан бўлиши мумкин. Мабодо бирор бошқа сайёрада ҳаёт бўлган тақдирда ҳам, у биз учун шу қадар нотаниш ва кутилмаган бўлиши мумкинки, уни кўргач, биз унинг тирик организм эканлигини тушуна олмасак ҳам эҳтимолдан ҳоли эмас.\nҚолаверса, юлдузлараро учадиган кометалар ушбу хом ашёни коинотнинг турли қисмлари бўйлаб ташиб, сочиб, тарқатиб юради. Бу назария фанда панспермия назарияси дейилади. Кометалар ташиб келган ўша хом ашё эса охир-оқибат етарли шароитга эга бирор сайёрага етиб келади ва мураккаб ҳаёт шаклларини ҳосил қилиб, ривожлана бошлайди (ёки ўша чақнаган ўта янгининг ўрнида ҳосил бўлган сайёраларда ҳам ривожланиши мумкин). Яқин-яқинларгача панспермия, яъни органик молекулаларнинг юлдузлараро ташилиши назарияси фақат назарий хаёлот-фикр маҳсули деб қаралар эди.\nБироқ Чилидаги Атакама чўлида ўрнатилган ALMA телескоплари тармоғи биздан тахминан 400 ёруғлик йили масофада жойлашган Илон элтувчи юлдуз туркумидаги ёш юлдузларни қуршаб турган юлдузлараро газ моддаларидан органик моддаларнинг кимёвий нишонларини аниқлашидан кейин бу фикр тарафдорлари кескин кўпаймоқда. «Ушбу аниқланган органик молекулалар туркуми, аминокислоталар ва оқсиллар синтези жараёнида қатнашади. Бу эса бизнинг Ердаги сингари ҳаёт шаклининг биологик асосидир», дея таъкидлаган Лондон университет коллежи мутахассиси Одри Кутенс;\n6) Коинот фонида бизни умуман пайқаб бўлмайди;\n7) Астероидлар, метеоритлар ва кометалар;\n8) Ҳаёт фақат сайёралар билангина чегараланмаган;\n9) Ўтмишдан муждалар;\nКоинотнинг қаердадир онгли мавжудотлар бўлган тақдирда ҳам, улар бизни пайқаши ёки биз уларни пайқаб қолишимиз эҳтимоли фавқулодда паст (деярли нолга тенг). Сабаби, коинот фавқулодда ўта улкан даражада катта ва кенг бўлиб, унинг фонида нафақат Ер, балки Ердан 300 марта катта бўлган Юпитер сингари биз учун «йирик» бўлган сайёрларни ҳам илғаш қийин. Сайёранинг ўзини илғаш мушкул бўла туриб, унинг ичида биздек майда мавжудотлар бор-йўқлигини билиш деярли имконсиз нарсадир.\nҲозиргача кашф қилинган экзосайёраларнинг бирортаси визуал контакт орқали аниқланмаган, яъни уларнинг бирортасини аслида ҳеч ким ҳеч қачон кўрмаган! Шунчаки, уларнинг борлигини ушбу экзосайёра биз билан ўз юлдузининг орасига тушадиган пайти, яъни юлдузи қаршисидан транзит ўтаётган пайтида юлдуз ёрқинлигининг хиралашишига асосланиб аниқланган. Шундай экан, қачондир бирор сайёрада ғимирлаб юрган онгли мавжудотларни ёки шунчаки филдек катталикдаги бирор жониворни кўриб қолишимиз деган хаёл фақат пучдир.\nҲозирги технологияларимиз даражасини инобатга олсак, бунинг умуман имкони йўқ! Худди шундай, бирор ўзга сайёра цивилизацияси ҳам бизни пайқаши жуда катта гумон остида. Биз шунчалик митти, кичкина зарра мисолимизки, ҳатто мабодо, коинотнинг қаеридандир Ерни телескоп билан кузатиб турган онгли мавжудот бўлса ҳам, у шунчаки бизни кўрмаётган бўлиши мумкин.\nЕрга келиб тушган энг таниқли метеоритлардан бири, шубҳасиз, 1908 йилда Шарқий Сибирь ҳудудига келиб урилган Тунгуска метеорити бўлса керак. Негадир айрим тоифа олимлар ўша метеорит ҳам ўзи билан анча-мунча микроб олиб келган деган тахминга эгалар. Улар ўша пайтдаги илмий-технологик тараққиёт ҳозиргичалик бўлганида, Тунгуска метеорити орқали катта-катта кашфиётлар қилса бўларди, деб таъкидлашади.\nЮқорида ҳам айтилганидек, ҳақиқатан ҳам, айрим табиий йўлдошлардаги геологик фаоллик ва бошқа табиий шароитлар, хусусан, атмосферанинг мавжудлиги энг тубан ҳаёт шаклларининг мавжуд бўлиши учун кифоя қилиши керак. Шу сабабли ҳам ҳозирда Юпитер ва Сатурн томон учирилган барча космик аппаратлар уларнинг йўлдошларидан ҳаёт нишоналарини излаш миссиясини ҳам бажармоқда. Яқин келажакда балки технологияларимиз янада тараққий этса, худди шундай қидирув миссиялари экзосайёралар ва уларнинг йўлдошларига нисбатан ҳам қўллай олармиз.\nИлон Маск ўзга сайёраликлар ҳақида гапириб берди 01 окт, 14:43\nИспаниянинг Риоха вилоятида ўзга сайёраликлар базаси топилди… 18 фев, 22:20\nУфологлар: Арктика ва Антарктикада ўзга сайёраликлар базаси бор… 17 июл, 09:53\nОлимлар нима учун ўзга сайёраликларни топиб бўлмаслигини тушунтириб берди 23 июн, 13:27\nОлимлар ўзга сайёраликлар билан алоқа ўрнатиш учун уларга мусиқий треклар жўнатишди 17 июн, 18:30\nУфологлар 2017 йил охирида Ерга ўзга сайёраликлар кемалари бостириб киришини тахмин қилишмоқда… 02 окт, 22:31\nҚашқадарёнинг Ғузор тумани ва вилоятдаги 17 та маҳалла «қизил» ҳудудга айланди 03 июл, 21:30 389


Оламларга раҳмат Пайғамбар – .:: Xadicha.uz\nБизларни инсон қилиб яратган иймон гавҳарига мушарраф этган ва Ҳазрати Муҳаммад соллаллоҳу алайҳи васалламнинг умматлари бўлишдек буюк бахт ато этган меҳрибон Аллоҳ таолога беҳад ҳамду санолар бўлсин.\nБарча оламларга рахмат бўлиб келган, мўминларга ота-оналаридан ҳам меҳрибон бўлган, пайғамбарларнинг саййиди ва инсонларнинг афзали Муҳаммад соллаллоҳу алайҳи васалламга саловату саломлар бўлсин. У кишининг муҳтарама завжаларига, асхобларига, тобеинларига , ва сизу бизларгача шариат илмини етказиб келган устозларимизга дуолар бўлсин.\nРасулуллоҳ соллаллоҳу алайҳи васаллам ҳақиқатда буюк шахс эдилар. У зот алайҳиссаломнинг ҳаёт йўллари ҳар бир нарсада эргашиладиган намунадир. Дунё ва охиратда нажотга эришмоқчи бўлган ҳар бир мусулмон учун Расулуллоҳ соллаллоҳу алайҳи васалламнинг сийратларини ўрганиш, у зотнинг сўзлари қилган ишлари ва тақрирлари билан танишиш лозим. Зеро, Расулуллоҳ соллаллоҳу алайҳи васаллам бутун оламларга раҳмат қилиб юборилдилар.\nБу ҳақида Аллоҳ таоло Қуръони Каримда шундай марҳамат қилган:\n«(Эй Муҳаммад), Биз сизни бутун оламларга раҳмат қилиб юборганмиз».(Анбиё 107-оят).\n«(Эй иймон келтирганлар) Сизлар учун – Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг пайғамбарида гўзал намуна бордир» (Аҳзоб сураси, 21-оят).\n«Албатта, Сиз буюк хулқ узрадирсиз» (Қалам сураси, 4-оят).\nМуҳаммад Мустафо соллаллоҳу алайҳи васалламнинг раҳмати замон ва макон билан чегараланмаган. У зот инсоният олами, ҳайвонот олами, фаришталар олами, жинлар олами, наботот олами-барчасига раҳмат ўлароқ юборилганлар.\nРасулуллоҳ соллаллоҳу алайҳи васаллам ўта ҳалим ва меҳрибон эдилар. Бу сифатлари Қуръони Каримда:\n«Аллоҳнинг раҳмати сабабли (Сиз, эй, Муҳаммад,) уларга (саҳобаларга) мулойимлик қилдингиз. Агар дағал ва тошбағир бўлганингизда, албатта, (улар) атрофингизда тарқалиб кетган бўлур эдилар», (Оли Имрон, 159-оят)\nРасулуллоҳ соллаллоҳу алайҳи васаллам айтганлар: «(Барча) Пайғамбар қавмига хос қилиб юборилган ва мен инсонларга омматан юборилдим» (Имом Бухорий , Имом Муслим, Имом Аҳмад ва бошқалар ривояти).\nСийратларига қарайдиган бўлсак, бир мушукка раҳмлари келгани ва унга тошбағирлик қилган аёлнинг Дўзахга тушгани хабарини берганлар.\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: «Бир аёл уни боғлаб қўйиб, овқат бермаган ва уни ердаги нарсаларни ейишга қўймагани учун бир мушук туфайли Дўзахга кирди», дедилар” (Имом Бухорий , Имом Муслим, Имом Можа, Имом Аҳмад Ибн Ҳиббон ва Табароний ривояти).\nҚалбида итга нисбатан раҳми келгани учун Аллоҳ таоло бир фоҳишани мағфират қилгани ҳақида хабар берганлар.\nУ зот соллаллоҳу алайҳи васаллам айтдилар: «Ташналик уни ўлар ҳолатга олиб келган бир ит қудуқ атрофида айланиб юрган эди. Бани Исроил фоҳишаларидан бири уни кўриб қолди. Шунда оёқ кийимини ечиб, уни суғорди. Шу сабабли у мағфират қилинди» (Имом Бухорий , Имом Муслим, Имом Байҳақий ривояти).\nРасулуллоҳ соллаллоҳу алайҳи васалламнинг мусулмонларга бўлган раҳмати шундай даражага етганки, ҳатто Аллоҳ азза ва жалла Расулуллоҳ соллаллоҳу алайҳи васалламни мўминлар учун ўзларидан ҳам ҳақлироқ эканини зикр қилган.\n«Пайғамбар мўминларга ўзларидан ҳам ҳақлироқдир» (Аҳзоб сураси, 6-оят)\n«(Эй Макка аҳли) Ҳақиқатан, сизларга ўзларингиздан (чиққан), қийинчиликларингиздан алам чекадиган, сизлар билан (ҳидоят топишингиз билан) қизиқувчи, мўминларга мушфиқ ва раҳмдил Расул келди» (Тавба сураси 128-оят).\nАллоҳ таоло барчамизга Ўз Ҳабиби Муҳаммад соллаллоҳу алайҳи васалламнинг гўзал хулқлари билан хулқланишни У зотнинг суннатларини маҳкам тутишни насиб этсин.\nтаьлим муассасаси 4- курс талабаси


1039 Ўқиш режими + -\nСпорт мусобақаларига қатнашувчилар зафар қозонишлари учун йил бўйи тайёргарлик кўришлари ҳаммамизга маълум. Демак, биз ҳам ғолиб бўлиш учун тайёргарлик кўришимиз керак. Шуни унутмайликки, ҳамма тайёргарлик кўрганлар ҳам муваффақиятли ўринларга эришавермайди. Чунки тайёргарликлар турлича бўлади. Ким кўпроқ жидду-жаҳд билан тиришиб тайёрланса, мукофот уники бўлади.\nНомига тайёргарлик кўрганнинг кўрсаткич натижаси ҳам ўзига муносиб бўлади. Умуман тайёрланмаган ёки тайёргарлик ҳақида ўйлаб ҳам кўрмаган кишини ўзингиз тасаввур қилаверинг. Унга мукофот қаердан ҳам келсин. Дунёвий мусобақаларга кўриладиган тайёргаликларга назар солганда, охират мусобақаси бундан-да ҳақлироқ эканини унутмайлик.\nЧунки дунё ютуғи билан охират ютуғини тенглаштириб бўлмайди. Охират ютуғи учун шошилиш муносиброқ эмасми? Бугун биз ана шундай жаннатга эришиш учун мусобақалашадиган муборак кунларни қаршисида турибмиз.\n«Роббингиздан бўлган мағфиратга шошилинглар» (Оли Имрон, 133) «Бaс, мусoбaқaлашувчилaр мaнa шундa мусoбaқa қилсинлaр!» (Мутоффифин, 26)\nعَنْ مُحَمَّدِ ابن مَسْلَمَةَ الأَنْصَارِيِّ رضي الله عنه قَالَ: قَالَ رَسُولُ اللَّهِ صلى الله عليه وسلم :«إِنَّ لِرَبِّكُمْ فِي أَيَّامِ دَهْرِكُمْ نَفَحَاتٍ، فَتَعَرَّضُوا لَهُ، لَعَلَّهُ أَنْ يُصِيبَكُمْ نَفْحَةٌ مِنْهَا، فَلا تَشْقَوْنَ بَعْدَهَا أَبَدًا» .\nМусофир сафарга тайёргарлик кўриб чиқса, сафари хайрли, барокатли бўлади. Биз учун дунёдан охират сафарига тайёргарлик кўриб бормоғимиз лозимдир. Бу кунлар эса ўта қимматли ва қайтиб келмайдиган кунлардир.\nЗулҳижжа ойининг фазли\nҚуръони Карим ва суннати набавияда унинг фазлига далиллар бор: «Қaсaмёд этaмaн тoнг (вaқти)гa ва ўн кeчaгa,.....» (Фажр, 1-2) Ибн Касир, Ибн Аббос, ибн Зубайр ва Мужоҳидлар розияллоҳу анҳумолар бу ўн кечадан мурод Зулҳижжанинг ўн кечасидир, деганлар. Аллоҳ таолонинг бу кечаларга қасам ичиши шу кечаларнинг фазилатли эканига кифоя қилади. Демак, бу кунлар ўта қимматли кунлардир.\nАбдуллоҳ ибн Аббос розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Бошқа кунлардаги амал бу ўн кунчалик афзал эмас», дедилар. Улар: «Жиҳод ҳамми?» дейишди. У Зот: «Жиҳод ҳам, фақатгина бир киши жони ва молини хатарга қўйиб чиқса-ю, бирор нарса билан қайтмаса, бундан мустаснодир, дедилар. (Яъни, моли-ю жони билан чиқиб, ўзи ҳам шаҳид бўлиб кетган киши бундан мустаснодир.) (Бухорий ривояти)\nعن ابن عمر رضي الله عنهما قال: قال رسول الله صلى الله عليه وسلم: «مامن أيّام أعظم عند الله سبحانه ولا أحب إليه العمل فيهن من هذه الأيام العشر، فأكثروا فيهن من التهليل والتكبير والتحميد». رواه الطبراني في المعجم الكبير.\nИбн Умар розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Ҳеч бир кундаги солиҳ амал Аллоҳ субҳанаҳу ва таолонинг ҳузурида ушбу ўн кунчалик улуғроқ ва маҳбуброқ эмас. У кунларда таҳлилни (лаа илаҳа иллаллоҳ), такбирни (Аллоҳу акбар) ва таҳмид (алҳамду лиллаҳ)ни кўпайтиринглар», дедилар.\nБу ўн кун Аллоҳ таолонинг ҳузурида энг улуғ ва энг маҳбуб кунлар экан, бунинг қадрига етмоғимиз керак. Бу кунларда ҳар бир ибодатга шошилайлик. Аслида ўзимизга жадвал қилиб олишимиз керак. Яъни қачон қайси ибодатларни қилишга аниқлик киритиб олсак, кунларимиз барокатли ўтади. Қимматли вақтимизни беҳуда нарсаларга сарфлаб қўйишдан эҳтиёт бўлайлик!\nИлк жума намози\n04:10 / 25.12.2018 2909\n15:18 / 15.05.2020 2119\nХозирда Пойтахт бизнес маркази Қизилқум мажлислар залида Глобал тармоқда диниймаърифий мавзуларни ёритишга қаратилган таҳлилий қарашлар мавзусида семинартренинг бўлиб ўтмоқда\n02:38 / 29.05.2018 908


Япониянинг магнитли поезди дунёнинг шу турдаги энг тезкор транспорти деб топилди\n16:00 / 26.06.2015\nЯпонияда ишлаб чиқилган, магнит ёстиқчасида ишлайдиган поезд (маглев) Гиннесс рекордлар китобига дунёдаги энг тезкор поезд сифатида киритилди. Бу ҳақда JR Tokai темир йўл компанияси хабар берди.\nАйтилишича, жаҳон рекордини қайд қилиш учун транспорт 603 км/соат тезликка чиққан. Синов 21 апрель куни Яманаси префектурасида қурилган 42 км ли синов полигонида амалга оширилди. Дастлабки синовда поезд 590 км/соат тезликни қайд қилган эди. Орадан беш кун ўтиб, 603 км/соат натижаси қайд қилинди.\nРекордни янгилагач, компания йўловчилар хавфсизлиги масаласи билан жиддий шуғуллана бошлади.\nМагнитли поезд яратиш ишлари Японияда ўтган асрнинг 70-йилларида бошланган эди. 2003 йили JR Tokai яратган магнитли экспресс 581 км/соат тезлик билан жаҳон рекордини ўрнатди. 2011 йили ҳукумат Токио ва Нагояни боғлайдиган 286 км ли биринчи тижорий йўналиш очишга рози бўлди. Унинг қурилиши ўтган йили бошланди; қурилиш ишлари 2027 йили якунланиши айтилмоқда. Лойиҳа қиймати 5.5 трлн иенани (45.8 млрд доллар) ташкил қилади. 2045 йилга бориб йўналиш учинчи шаҳар – Осакага етказилиши кутилмоқда.


"Ўткан кунлар", "Меҳробдан чаён" романлари муаллифи Сталин қатағонлари қурбони бўлган. Адибнинг 1938 йили турмада олинган сурати.\nOzodTarmoqнинг бугунги сонида таниқли блогер Азиза Умар ўз Телеграм-саҳифасида эълон қилган постни эътиборингизга ҳавола қиляпмиз. Матн таҳрирсиз берилмоқда.\nБугун 10 апрель, ўзбек романчилигининг асосчиси, буюк Абдулла Қодирий таваллуд топган кун.\n1937 йилнинг 31 декабрида бир гуруҳ ёзувчиларнинг «халқ душмани» деган туҳмати билан қамоққа олинган.\n1938 йилнинг 4 октябрида отиб ўлдирилган, ўлимидан сўнг оқланиб, рамзий қабри Тошкентнинг Камолон кабристонида ўрнатилган.\nҲукуматимизнинг буюк ёзувчи номини абалийлаштириш борасидаги саъй-ҳаракатлари, унинг номига хиёбон барпо этиб, ҳайкал ўрнатганига гувоҳ бўлиш мени бенихоят шодлантиради.\nБосма ахборот воситалари сўнгги йилларда Қодирий қаламига мансуб асарларни тез-тез таҳлил қилдириб, қайта нашр эттириш, араб, инглиз тилларига таржималарини эълон қилиш билан кўзга ташланадиган бўлди.\n1926 йилда нашр этилган «Ӯткан кунлар» романини дарҳол ўқишга киришинг!\nҚодирий отувга ҳукм қилингандан сўнг, кимнинг уйидан шу китоб чиқса, албатта қамоққа олинган. Китоб ва унинг муаллифи 1957 йилгача таъқиқ остида эди.\nАбдулла Қодирийнинг адабиётга қўшган яна бир ҳиссасини эслатиб ўтишни жоиз деб билдим.\n1925-1926 йилларда адиб «Муштум» ҳажвий журналида фаолият юритарди. Ёзувчининг ҳазил-мутойибага мойиллиги турмушдаги бўлаётган воқеа-ҳодисалар ҳақида сатирик ҳикоялар, фельетонлар езишида кумак берган. Кейинроқ, шу фельетон ва ҳикоялар\nУнинг аччиқ қисматини белгилашда ўрин тутади.\nТоғнинг улканлигини билмокчи бўлсангиз, унга анча наридан туриб назар солинг, худди шу иборани буюк инсонларнинг шахсиятига баҳо беришда ҳам ишлатиш мумкин.\nИззат Султон, Кодирий биографиясини тайерлаш жараенида шундай деб ёзган эди - "Қодирий шахсининг буюклигини кўра олиш, ҳис қилиш, адиб ижодиётининг қирраларини намоён қилишга киришган одам учун ярим аср вақт кетади".\nБу сатрлар ёзилган вақт, 1989 йил, мамлакатда қайта қуриш даври эди.\nТушимга киради Кодирий бобом,\nБемадор, бемажол, бехол, беором.\nЭгнига эски бир тун кийиб олган,\n(Шинелдир балки у, кимдандир колган)...


АҚШда Американинг ўз автомобиллари рейтинги тузилди\n15:01 / 23.06.2016\nВашингтоннинг Когода бизнес мактаби Made in America: Auto Index («Америкада ишлаб чиқарилган: Автоиндекс») номли тадқиқот натижаларини эълон қилди. Бунинг воситасида, автомобилнинг маҳаллийлаштирилганлик даражасини давлат органлари маълумотларига нисбатан аниқроқ билиш мумкин.\nИккинчи йилдирки, Buick Eclave кроссовери рўйхатнинг биринчи ўрнини банд этиб турибди. 2015-йилдагидек, Chevrolet Traverse ва GMC Acadia кроссоверлари у билан биринчи ўринни баҳам кўрган.\nҚайд этиш жоизки, рейтинг муаллифлари, давлат органларидан фарқли ўлароқ, бутловчи қисмларнинг мамлакатда ишлаб чиқарилишига оид кенг қамровли кўрсаткичларни эътиборга олади. Мисол учун, уларни йиғиш жойи, бош идоранинг ишлаб чиқаришдан узоқлигига ҳам диққат қаратилади. AALA федерал қонунига кўра, АҚШ ёки Канадада ишлаб чиқилган автомобиль эҳтиёт ва бутловчи қисмлари ҳисобга олинади, холос.\nШундай қилиб, танишинг, АҚШ бозоридаги энг маҳаллий автомобиль моделлари:\nЎрни Модель Баллар\nУмуман, Когода бизнес мактаби рўйхатни тузишда 7та масалага ойдинлик киритади.\nЖумладан, компания бош қароргоҳи АҚШдан ташқарида жойлашган бўлса, унга нол балл қўйилади. Аксинча, мамлакатда жойлашган бўлса, 6 баллга лойиқ кўрилади. Узатмалар қутиси маҳаллий бўлса 7баллга, хориждан келтириладиган бўлса, аввалгидек нол баллга эга бўлади.


Ўзбекистоннинг олтин-валюта захираси илк бор 35 миллиард доллардан ошди\n16 май 2022, Тошкент вақти: 13:46\nОлтин захирасининг кўпайишига олтин нархининг кўтарила бошлагани асосий сабаб бўлди.\nЎзбекистоннинг расмий олтин-валюта захираси 1 июнь ҳолатига кўра 35,5 миллиард долларни ташкил қилди. Бу май ойидаги ҳолатга нисбатан 1 миллиард 400 миллион долларга кўпдир.\nМарказий банкнинг билдиришича, олтин захирасининг кўпайишига олтин нархининг кўтарила бошлагани асосий сабаб бўлди. Май ойида бир унция олтин нархи 1900 долларга чиқди. Апрель ойида эса бир унция олтин нархи 1750 доллар бўлган эди.\nАйни пайтда валюта захираси 500 миллион долларга озайди.\n2021 йилнинг 1 январидаги маълумотларда, олтин-валюта захираси 34 миллиард 904 миллион доллар эди. 1 апрелда эса олтин нархининг тушиб кетгани ортидан захира 32 миллиард 600 миллион долларни ташкил қилганди.


Фарғона вилояти ҳокими “сўккани”ни тан олмади — Sof.uz\nФарғона вилояти ҳокими “сўккани”ни тан олмади\n26 янв 14:18 Жамият\nВилоят ҳокимлиги матбуот котиби Абдулазизхон Абдасов “Ҳар нарсага етган ақлингиз шунга қолганда оқсайдур...” номи остида ҳокимликнинг интернет сайтида, “ҳокимнинг интернетда тарқалган нутқига” изоҳ берди.\nАввало у бу фикрларни аввало вилоятнинг оддий фуқароси ва вилоят ҳокимлигининг матбуот котиби сифатида ҳам билдирмоқдаман.\nЖумладан, муаллиф – “Мен бир нарсани аниқ айта оламанки, Фарғона вилояти ҳокими Шуҳрат Ғаниев Тошлоқлик ушбу фожеа қурбонларига ўз фарзандига, ўз жигарига куйгандек қаттик аламда, ўзини ҳам айбдор ҳис қилаётгани аниқ!” деб таъкидлаган.\nШунингдек, у “Шу билан бирга йиғилишда айтган ҳамма фикрлари асло халқини менсимаслик, Тошлоқ аҳлини ёмон кўриш ҳам эмас. Мутлақо аксинча, нима қилиб бўлса ҳам шундай ҳолат, шунга ўхшаш ҳолат яна такрорланмаслиги учун ҳаммани ҳушёр бўлишга чақириш, масъулиятни энг катта даражага ошириш, ўзини ҳам аяб ўтирмай жон куйдираётгани бу!” деб ёзади у.\n- “Кўпхотинлик қилаётган, хотинларини қўйвориб, болаларни тирик етим қилиб, алиментини тўламаётганларни, ёки бўлмаса, ички ишлар ходимларини ноҳақ бўла туриб тошбўрон қилганларни қайси бирининг ҳаққига ким илиқ гап айта олади ўзи!!! Бу ерликларнинг Ҳажга боришни тақиқлаётгани сабаби ортида нима мақсад борлигини, “ундан кўра четга чиқиб кетишга мажбур бўлаётган муҳтожларга бер шу пулингни” демоқчи бўляпти деб тушуниб етганлар ҳам борми ўзи?”.\nМатубот котиби журналистларни “инсоф”га чақирди. Унингча танганинг иккинчи томонини ҳам ҳисобга олсак, сал инсоф қилсак бўлар эди.\nШунингдек, Абдулазизхон Абдасов журналистларни иллат изламасликка ҳам чорлаган.\nҳоким Фарғона вилояти Шуҳрат Ғаниев\nНаманган, Сирдарё ва Жиззах вилояти ҳокимлари мактабларда дарс ўтди (фото)\n4 сен 17:38 4593 Ўзбекистон\nФарғона ва Қашқадарё вилояти ҳокимлари мактабда дарс ўтди (фото)\n4 сен 12:13 5445 Ўзбекистон\n12 авг 13:03 5324 Колумнистлар\nФарғонада мактабгача таълим бўлими мудири минг доллар билан қўлга тушди\n9 авг 15:49 5003 Жамият


ЎзА - Тошкентдан йўлга чиққанда йўқолиб қолган водийлик киракашга нима бўлган?\nТошкентдан йўлга чиққанда йўқолиб қолган водийлик киракашга нима бўлган?\nОдамлар орасида Тошкент ва Қўқон ўртасида киракашлик қилиб юрадиган ҳайдовчининг йўқолиб қолгани ҳақида гап-сўзлар тарқалган эди.\nХўш, аслида нима бўлган эди?\nБош прокуратура матбуот хизмати бунга аниқлик киритувчи маълумот тақдим қилди.\nҲақиқатан, киракаш ҳайдовчи Тошкентдан йўлга чиққанини оила аъзоларига маълум қилган, бироқ ўзи уйга етиб бормаган.\nМаълум бўлишича, 2020 йил 6 январь куни Фарғона вилояти Данғара тумани Тошкент кўчаси 80-уйда яшовчи Давидова Бузулфия Обидовна Оҳангарон тумани прокуратурасига ариза билан мурожаат қилиб, унда 1962 йилда туғилган турмуш ўртоғи Юлдашев Комолжон Абсаломович 2020 йил 5 январь куни соат 15:00 ларда ишончнома асосида бошқарувида бўлган, оқ рангли “Кобальт” русумли, давлат рақами 40Z075RA бўлган автомашинада “Қўқон-Тошкент” йўналиши бўйлаб кира қилиш мақсадида уйидан чиқиб кетганлигини маълум қилиб, уни топишда амалий ёрдам беришни сўраган.\nТерговга қадар текширув давомида бедарак йўқолган К.Юлдашев 2020 йил 5 январь куни соат 23:00 ларда Тошкент шаҳар Бектемир туманида жойлашган “Водий” автобекатидан Фарғона вилояти Данғара туманига кетиш учун ўзининг бошқарувидаги автомашинада йўлга чиққан. Шу куни соат 23:52да қизи У.Парманова билан ўзининг 90-307-47-46 рақамли уяли телефони орқали гаплашганида, “Оҳангарон”дан Бешариқ туманига йўловчи олиб қайтаётганлигини маълум қилган. Шундан кейин унинг телефони ўчирилиб, уйига етиб бормаган.\nОлиб борилган тезкор-қидирув тадбирлари натижасида 2020 йил 7 январь куни соат 18:00 ларда бедарак йўқолган К.Юлдашевнинг бошқарувидаги “Кобальт” русумли, давлат рақам белгиси 40Z075RA бўлган автомашина Оҳангарон шаҳар Янгиобод маҳалласи Алпомиш кўчасидаги фуқаро Ж.Шерматовга тегишли 11-уйнинг олдидаги кўчада турганлиги аниқланган.\nҲодиса жойи ва автомашина кўздан кечирилиб, автомашина салони ва юкхонасидан қонга ўхшаш қизғиш доғлардан намуналар ва ўриндиқ жилдлари ашёвий далил тариқасида олинган.\nУшбу ҳолат юзасидан 2020 йил 7 январь куни Оҳангарон шаҳар прокуратураси томонидан Жиноят кодексининг 97-моддаси 2-қисми “и” банди билан жиноят иши қўзғатилиб, дастлабки тергов ҳаракатлари вилоят прокуратураси томонидан олиб борилмоқда.\nЖиноят иши юзасидан олиб борилган тезкор-қидирув тадбирлари жараёнида, К.Юлдашевнинг мурдаси 2020 йил 8 январь куни унинг автомашинаси топилган жойидан 18 километр узоқликдан топилган. Яъни Оҳангарон тумани Телов маҳалласи ҳудудидан оқиб ўтувчи “Ангрен” дарёси устидан ўтувчи “Нуробод-Телов” автомобиль йўлидаги кўприкдан ўнг томонга, дарё ўзани чап томони бўйлаб 1,2 км. ичкарида, чакалакзорлар орасида яланғоч ҳолатда баданининг олди тарафида 7 маротаба ҳамда орқа томонида 7 маротаба ўткир тиғли жисм билан етказилган тан жароҳатлари билан топилган.\nСуд-тиббий экспертизасининг дастлабки хулосасига кўра, К.Юлдашевнинг ўлими қўшма жароҳат: бош мия ёпиқ жароҳати, кўкрак олд-орқа ва ёнбош, қорин соҳаларида кўплаб санчилиб кесилган жароҳатлари оқибатида келиб чиққан ташқи ва ички қон кетиши натижасида юзага келганлиги кўрсатилган.\nҲозирда жиноятни фош этиш чоралари кўрилмоқда.


Япония бош вазири Курил оролларининг мақоми ҳақида тўхталди - hudud24.uz\n2021, 09-Mart | 15:20\nБош саҳифа Янгиликлар Жаҳон Япония бош вазири Курил оролларининг мақоми ҳақида тўхталди\nЯпония ҳукумати Курил оролларининг жанубий қисмини Россия билан музокараларнинг асоси предмети деб ҳисобламоқда, дея хабар беради ТАСС. Бу ҳақда чоршанба куни мамлакат бош вазири Ёсихидэ Суга парламентдаги дебат чоғида маълум қилди.\n«Бугун мамлакатимиз мустақиллиги шимолий ҳудудлар (Курил ороллари назарда тутилмоқда — ТАСС изоҳи) ҳисобига кенгаймоқда. Бундан ташқари, мамлакат шимолидаги тўртта оролнинг мақомини белгилаш бўйича Россия билан музокараларни давом эттиряпмиз. Бу ҳукумтимизнинг якуний позициясидир” — деди бош вазир Конституцион-демократик партия раҳбари Юкио Эданонинг саволига жавоб бераркан.\nСуганинг қайд этишича, Курил оролларининг жанубий қисмида Россия билан ҳамкорликдаги хўжалик фаолиятини давом эттиради. Бу фаолият томонларнинг юридик позициясига дахл қилмайди.\nМосква ва Токио ўтган асрнинг ўрталаридан бошлаб, Иккинчи жаҳон уруши якунлари бўйича тинчлик битимини ишлаб чиқиш юзасидан музокаралар олиб боради. Бу битим тўла кучга киришига фақат Курил оролларининг жанубий қисми тегишлилиги масаласи тўсқинлик қилмоқда. 1945 йилда бутун архипелаг Совет Иттифоқи тасарруфига ўтказилган. Бироқ расмий Токио Итуруп, Кунашир, Шикотан ва аҳоли яшамайдиган бир қатор оролларга даъво қилиб келади.\nРоссия Ташқи ишлар вазирлиги эса, ушбу оролларнинг мақоми баҳс-мунозааларга сабаб бўлолмаслиги, уларнинг, шубҳасиз, Россияга тегишли ҳудудлар эканлигини таъкидлаб келади.\nАввалги мақолаҚозоғистон делегацияси Эшонобод қишлоғида меҳмон бўлди\nКейинги мақола«Ёшлар пресс клуби»нинг навбатдаги сессияси олий таълимдаги муаммоларга бағишланади


Лоқайд депутатлар ҳамон мудроқда | "Адолат" СДП\nЛоқайд депутатлар ҳамон мудроқда\nХаш-паш дегунча, жорий йил ҳам якунланиб бормоқда. Бундан беш йил муқаддам парламент ҳамда маҳаллий Кенгашларга сайланган депутатларнинг ваколатли муддатлари тугаб, сайловчилар олдида ваъда қилган ишларининг сарҳисобини чиқармоқдалар. Шу кунгача депутатлар бажарган амалий ишларининг хисобини қисман халққа етказган бўлсалар, бугунги кунга келиб, тўлиқ беш йиллик фаолиятлари ҳисоботларни тақдим этишларига тўғри келмоқда.\nШу муносабат билан Халқ депутатлари маҳаллий Кенгашларига Ўзбекистон “Адолат” СДПдан сайланган депутатлар ўзлари сайланган округларда ҳисобот учрашувларини ўтказмоқдалар.\nШу каби учрашувлар Халқ депутатлари Гулистон ва Янгиер шаҳар, Сирдарё, Мирзаобод, Оқолтин, Сардоба, Ховос туман Кенгаши депутатлари билан бўлиб ўтмоқда. Хусусан, Мирзаобод туман Кенгаши депутати Мавлуда Алтмишева тумандаги инглиз тилига ихтисослаштирилган мактаб-интернатида ўтказган ҳисобот йиғилишида депутат этиб сайлангандан буён шу давргача бир қатор ижобий ишларни амалга оширганлиги тўғрисида маълумотлар келтириб ўтди. Бажарилган амалий ишлардан бири - иккинчи гуруҳ ногирони Нодира Мавлонованинг мурожаатига асосан давлат томонидан кам таъминланган ва имконияти чекланганлар учун ажратилаётган имтиёзли асосдаги уй-жойни олишда Мирзаобод туман хотин-қизлар масалалари бўйича хоким ўринбосари Ш.Жумабоева номига депутатлик сўрови киритиб, фуқаронинг уй-жойга бўлган эхтиёжи ижобий қониқтирилган эди. 2019 йилдаги манзилли дастур асосида фуқарога уй олиб берилганди. Яна бир амалий ишлардан бири - Мирзаобод туман Наврўз шаҳарчасида истиқомат қилувчи М.Бойқулованинг мурожаатига асосан укаси Эркин Ибрагимовнинг зудлик билан операция қилиниши учун ёрдам тариқасида ҳокимлик томонидан 8 миллион сўм миқдорида пул маблағлари олинишида ёрдам кўрсатилган эди.\nСирдарё вилоят Кенгаши депутати Салоҳиддин Элмуродов Бахт шаҳридаги мусиқа ва санъат мактабида берган ҳисоботида беш йиллик қилинган амалий ишлари юзасидан маълумот берди. Шу давргача депутат С.Элмуродов Сирдарё туманидаги кўплаб ички йўллар қайтадан таъмирланишида, элекр, газ, ичимлик суви билан боғлиқ муаммоларни ҳал этишда амалий ёрдам кўрсатди. Шунингдек, депутат ташаббуси билан тумандаги “Бешбулоқ” маҳалласида 125 ўринга мўлжалланган замонавий мактабгача таълим муассасаси барпо этилиб, фойдаланишга топширилиш арафасида турибди. Бахт шаҳридаги “Ибрат” маҳалласида амалга оширилаётган бунёдкорлик ишларининг бажарилишида ҳам депутат ташаббуси қўл келмоқда. Шу кунгача ушбу маҳалланинг ачинарли аҳволи эътиборсиз қолдирилган эди.\nУлуғбек Шайзаков, “Ибрат” маҳалласида яшовчи фуқаро:\n- Яқин-яқингача маҳалламиз шаҳар ҳудудида бўлса-да, ичимлик суви, газ, электр борасида муаммоларга тўлиб-тошган эди. Йўллар асфальтланмаган, чанг-тупроқ эди. Депутат Салоҳиддин Элмуродовнинг ташаббуслари ҳамда ёрдамлари туфайли бугунги кунда маҳалламизда ободонлаштириш, таъмирлаш ишлари олиб борилмоқда.\nДепутатлар томонидан амалга оширилган амалий ишлар ва уларнинг халқ олдида сарҳисоб қилинаётгани яхши. Бироқ бу масъулиятли вазифага ҳамма депутатлар ҳам бирдек киришаётгани йўқ. Шу кунгача маҳаллий Кенгашларга сайланган депутатларнинг 39 тасидан 33 таси сайловчилар олдида ҳисобот берди. Айрим маҳаллий Кенгаш депутатларининг сайловчилар олдида ҳисобот тақдим этмаслиги партиянинг вилоятдаги тарғибот-ташвиқот ишларига салбий таъсир кўрсатмоқда. Ўз вазифасига лоқайдлик билан қараётган депутатлар ҳали ҳам мудроқда. Вахоланки, йил поёнига етиб, ваколатли муддат ўтиб бораётир. Ёки халқ ишонч билдириб сайланган депутатлар юксак номни оқлай олишмаяпдимикин?


ТУҲМАТНИНГ ОҒИР ТОШИ - 15 Сентября 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Сентябрь » 15 » ТУҲМАТНИНГ ОҒИР ТОШИ\nТУҲМАТНИНГ ОҒИР ТОШИ\n— Оқсоқол бово, ҳув, Оқсоқол бово...\n— Ҳов, ҳози-и-и-и-р, — деганча қўлини ювиб бемаврид келган меҳмонга пешвоз чиқди.\n— Кел, болам, кел, — деди оқсоқол йигитча билан қўл олиб кўришаркан.\n— Оқсоқол бово, бизникига бораркансиз... Бобом... Бобом ўтиб қолдилар... — кутилмаган ўлим йигитчанинг кўнглини ларзага солганида овози титраб чиқарди.\n— Ие! — Маҳкам ота ўлим кўравериб кўзи пишиб кетган бўлсада, барибир ҳар гал кимнингдир вафоти ҳақидаги хабарни эшитса ичидан зил кетарди. — Шунақами... Қ-қани ўтир-чи, — Маҳкам бобо пичирлаб, юзига фотиҳа тортди. Кейин йигитчага қараб "сен боравер, мен ортингдан зинғиллаб етиб бораман”, деди.\n— Келин, болаларни уйингизга опчиқинг, бобоси бирпас дам олсин, — деди кампири.\n— Тинманг, сира тинманг, — чолининг яна оғриб қолишидан хавотир олган кампири норози тўнғиллади. — Шу маҳаллани иши деб тонгдан қора тунгача югуринг...\n— Нима дейсан энди, элчилик...\n— Э-э, эртага ётиб қолсангиз кунингизга ярармиди шулар?... — шивирлаб астағфуруллоҳ деб қўйди.\n— Айтгандим-а, ўзи, шу Асалчи бобони қизи бошига етади деб. Кўрдингиз айтганим бўлди.\n— Ҳа, сен ўзи башоратчи бўлишинг керак эди-да кампир... — деди Маҳкам бобо мийиғида кулиб. Кейин чуқур уҳ тортиб давом этди: — Асалчи бобо билан кеча кечқурун гаплашгандим-а, эрталаб Қорачодир маҳалласига ошга борамиз деб келишиб қўювдик... Худойимнинг ишлариям қизиқда... — оқсоқол тенгдоши Асалчи бобонинг ўлганига сира ишонгиси келмасди. — Кечқурун жуда бошқача бўлиб ўтирувди ўзи, тоби йўқдир деб индамагандим...\n— Қаердан тоби бўлсин? Ахир бир мошин аёл келиб уйида қиёмат қилиб кетишди-ку!\n— Нима бўпти ўзи? Боя маъракадаям аллақандай гаплар қулоғимга чалинди-ю, эътибор беришга вақт бўлмади, — сўради Маҳкам бобо\n.— Асалчи бобони қизи Саодат эсингиздами? Эридан ажрашиб Россияга кетганди. Ўша қизини ўзи билан олиб, ўғлини эрига ташлаб кетган экан...\n— Саодатнинг эри уйлангач, ўгай она болага кун бермай қўйибдими, ёки кимдир боланинг хаёлини бузганми билмадим, ишқилиб уям онамнинг ёнига кетаман деб туриб олибди. Хуллас, ўғли ҳам кетипти. Саодат бир оиланинг боласига қарагани учун у оила қаерга кетса у ҳам ўша ерга бораркан. Йигитча борганда онаси Италиями-питалиями хуллас ўшанақа жойга кетганмиш. У ёқда онаси билан синглиси яшайдиган уйда яшаб юраверибди. Тақдирни учраштирганини қаранг, ўгай онасининг укаси Маҳмуд жиззаки ҳам ўша шаҳарда яшаркан. Ўртада гап қочиб, Маҳмуд йигитча билан тортишиб қолибди.\n— Ҳе, аҳмоқ... — Маҳкам бобо соқолини тутамлаб ўйга толди.\n— Бечора Асалчи бобо, "ҳой, қизим оғзингизга эгалик қилинг, билиб-билмай ҳар нарсани гапираверманг. Менинг қизим ҳалол ишлаб юрибди, яқинда қайтиб келиб болаларини ўзи бағрига олмоқчи. Мендан маслаҳатсиз набирамни онасининг олдига жўнатдингиз... Энди уйимга келиб ҳақорат қиляпсиз. Сизда инсоф борми ўзи?” деган экан балога қолибди. У аёл опасию синглиси билан келган экан Асалчи бово бечорани талаб ташлашибди. Қўшнилар ҳай-ҳайлаб, машинасига ўтқизиб ҳайдаб юборишибди. Зумрад келин "изинг кесилсин” деб орқасидан сув ҳам сепибди...\n— Юрак кетибди... — афсус билан бош чайқади оқсоқол.\n— Дарров дўхтир чақиришибди, ҳамма болалари етиб келишибди. Бово нуқул раҳматли хотини билан Саодатни чақирармиш. Тонггга яқин жони узилибди..\n— Барибир қизи-да, жигарининг қонидан бўлган...\n— Ҳа, қиз бўлмай ҳар нарса бўлсин, отасининг бошига етди, — қарғанди кампир.\n— Билмасдан гапирма! Балки туҳматдир, — Маҳкам бобонинг қовоғи уюлди.\n— Майли сериалимни кўрай, — деганча хонасига йўл олди.\n— Жуда қўпол англашилмовчилик бўлибди, кечиримни мендан эмас, ўғлим билан онасидан сўранг, — деди ва гўшакни Саодатга берди.\n— Саодат бироз тинчландими?\n— Ҳа, ҳаммаси англашилмовчилик бўлган экан. Кундоши Саодат деган исмни эшитиб, Асалчи бовоникига бостириб келаверган, аҳмоқ хотин!\n— Тўғри айтасиз, Саодат сира ёмон аёл эмас, ўша кундоши ёмон бўлса керак, ўзи кўнглим сезувди бу ёда бир гап борлигини, — деди ишонч билан.\nСўфи азон айтмасдан келган чақириқ қўйларга ем тайёрлаш учун куймаланаётган Маҳкам отанинг хаёлини бўлди. Қирқ йилдан буён маҳаллага оқсоқол бўлган Маҳкам ота бемаҳал чақириқларга ўрганиб кетган. Одамларни кўрмаса-да, овозининг оҳангидан хушхабар ёки шумхабар билан келганини аниқ биларди. Ҳозир ҳам хабарчининг овозидаги титроқдан нохушликни сезди.\nОстонада қўшни кўчада яшайдиган, Асалчи бовонинг ўн саккиз ёшлар атрофидаги набираси турарди.\nШошганидан калишига чалишиб, айвон устунига осиғлиқ турган яктагини эгнига ташлаб марҳумникига югургилади.\nТонг отмай чиқиб кетгани бўйича қора кечда қайтиб келган Маҳкам бобони набиралари чувиллаб қарши олишди\nКелин бири бобосининг тиззасига, бири елкасига осилаётган болаларни зўрға ажратиб ҳовли тўридаги уйига олиб кетди.\nБолаларнинг шовқини тингач, Маҳкам бобо аччиқ чойдан босиб-босиб ичди. Бироз бошининг оғриғи қолгандек бўлди. Кейин уҳ тортганча оёғини узатиб ёнбошлади.\n— Меникига ярамаса ҳам майли, ўзиникига яраб турса бўлгани, — деди Маҳкам бобо дўпписини ечиб, қоқиб-қоқиб бир четга қўяркан.\nМаҳкам бобо биламан дегандек бош чайқади.\nБир куни ўша Маҳмуд ким биландир уришиб қолибди-ю, жанжал катталашиб кетибди. Хуллас, Маҳмудни политсия қамаб қўяди. Бу гапни кимдир Саодатнинг кундошига телефон қилиб етказибди. Ўша кимдир адашганми ёки билиб айтганми, "уканг Саодатнинг ўғли билан уришиб қамалди” дебди. Укаси кундоши сабаб қамалганини билган ўгай она сочини юлиб Асалчи бобоникига келади. Хуллас, "қизинг етимчасини ташлаб кетиб ҳаётимни заҳарлагани етмагандек, энди укамнинг ҳаётини ҳам барбод қилди. Қизинг фалондек бўлмаганида бошқа юртларда санғиб юрармиди, набирангни қамоқда чиритаман, укам шунча йилдан буён ишлаб юрувди, бирор гапи чиққани йўқ эди! Хуллас, болаларинггга тарбия бермагансан, қандай отасан, бу шармандаликка чидаб ўтирибсан?” деб бақир-чақир қилиб Асалчи бовони қўни-қўшниларнинг олдида ер билан битта қилади.\nЗумрад келиннинг айтишича Асалчи бово асабийлашганидан қизариб-бўзариб кетибди, қўшнилар дўхтир чақирайлик, деса ҳам қўймай, уйига кириб кетипти. Зумрад кейинроқ бориб хабар олса Асалчи бобо бир жойда ўтиролмай ҳовлининг у ёғидан бу ёғига бориб келаётганмиш. Ҳа, ётиб қолмапти-ку, деб хотиржам бўлиб уйига қайтибди. Ярим кечаси Асалчи бобонинг ҳовлисидан келинининг додлаган овози эшитилибди. Зумрад эрини чиқариб юборса, туни билан ухлолмай юриб чиққан бово гурс этиб йиқилибдию, қайтиб турмапти...\nКампири билганидан қолмай ғудранганча ўрнидан турди:\nОқсоқол бўлган воқеаларни ўйлай-ўйлай кўзи илинганини сезмади.\nАсалчи бобонинг еттиси куни, қизи Саодат икки боласини ёнига олиб додлаб йиғлаганча кириб келди. У вақтида етиб келолмагани учун ўзини уриб, узоқ йиғлади...\nҚариндош-уруғ, қўни-қўшнининг ёвқараш қилаётганини сезмай қақшаб йиғлайверди.\nМаърака ўтиб, ҳамма тарқагач, Маҳкам ота Саодатнинг болалари билан қолди.\n— Энди кетмайман, буткул қайтиб келдим, — Саодат йиғидан қизарган кўзини артиб. — Отамнинг ўлигини ҳам кўролмаганимдан кейин, қандай фарзанд бўлдим?...\nШу маҳал Саодатнинг эри, фарзандларининг отаси Ботир кириб келди.\nҲеч гапдан хабари йўқ Саодат собиқ эрини кўриб аввалига жаҳли чиқди, кейин таъзияга келгандир деган хаёлда юмшади.\nБотир бош эгиб, Саодат ва ўғлидан кечирим сўради.\n— Мени кечиринглар, хотинимнинг кўзи рашкдан кўр бўлиб, ўз ўғлимдан ҳам мени қизғанадиган бўп қолганди. Мен ҳам аҳмоқлик қилиб унинг гапига кирибман. Ўғлимизни сенинг ёнингга юбормаганимда шунча гап йўқ эди... У аҳмоққа кимдир Россиядан қўнғироқ қилиб, "уканг Саодатнинг ўғли билан жанжаллашиб, қамалди деса” бу ерга югуриб келаверибди. У умуман бошқа одам билан жанжаллашган экан...\nСаодат Ботирнинг гапларини эшитишга тоқати йўқлигини билдириб, ўрнидан қўзғалди.\n— Бу гаплардан энди фойда йўқлигини биламан... Одамларнинг оғзига элак тутиб бўлмайди, ҳар хил гапларни эшитиб ўғлимнинг кўнглида онасига нисбатан хиралик қолмасин, ундан кўра ҳаммаисни ўзимдан эшитсин деган мақсадда айтгани келдим, — Ботир бошини эгди.\nШу маҳал Ботирнинг телефони жиринглади. Қўнғироқ қилган одам билан истар-истамас сўрашган Ботир:\nСаодат кундошининг укаси билан гаплашишни истамади.\nБолаларининг кўзига ортиқ қарай олмаган Ботир улар билан хайрлашиб бошини эгганча чиқиб кетди.\nМаҳкам бобо уйига қайтиб келгач, кампири сўроққа тутди.\nМаҳкам бобо барчасини гапириб бергач, кампири унинг гапини маъқуллади:\nМаҳкам ота куни кеча Саодатнинг гўрига ғишт қалаб турган кампирига қараб кулиб қўйди.\nЧарчаган Маҳкам ота ўрнига ёнбошлар экан, бу машмашанинг тагида бошқа гап бор, Асалчи бово болаларига яхши тарбия берган деган хаёлда Ботир билан учрашиб унга "қайнингдан сўраб шу гапга ойдинлик киритиб бер” дегани учун ўзидан ўзи кўнгли тўлиб соқолини силаб қўйди.\nКатегория: HIKOYALAR / ХИКОЯЛАР | Ko'rganlar:: 88 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Францияда Авиценна номидаги халқаро мукофот таъсис этилди, деб хабар беради “Жаҳон” АА. Мукофотни таъсис этишдан мақсад олимнинг тиббиёт, фалсафа ва маданият соҳаларида қолдирган меросини янада ривожлантириш, келажак авлодга етказишдан иборатдир, дейилади хабарда.\n“MED21 дастури” ассоциацияси президенти, профессор Муҳаммад Нодир Азизнинг маълум қилишича, Авиценна мукофоти халқаро илмий жамоатчилик вакилларига, тиббиёт соҳаси ходимлари ва экспертларига, шунингдек, алломанинг тиббиёт соҳасидаги ғояларини ҳозирги кунда татбиқ этаётган, ўрганаётган ташкилотларга берилади.\nФранция Миллий тиббиёт академиясида мукофотларни илк совриндорларига топшириш маросими бўлиб ўтди. “MED21 дастури”, “Авиценна-Франция” ва Франция тиббиёт академияси вакилларидан иборат ҳакамлар қарори билан аниқланган лауреатлар орасида Ўзбекистон фанлар академияси ҳамда Ўзбекистондаги “Ибн Сино” жамоатчилик жамғармаси ҳам бор.\nэтилди халқаро Францияда таъсис мукофоти Авиценна


Тошкентда Суваракларни йук килиш | BERMUDA.UZ +998-93-386-6-386\nКвартираларда суварак (таракан)ларни йўқ қилиш, Тошкент шаҳри ва Тошкент вилоятида суварак (таракан)лардан дезинфекция қилиш\nСуварак (таракан)ларни йўқ қилиш: хизматимизнинг афзалликлари\nБизнинг компания айёр, тез кўпаядиган ҳашаротларни йўқ қилиш билан бир неча йилдан бери шуғулланади. Бизнинг дезинфекторларимиз ҳисобида бир неча минг хонага сифатли ишлов берилиши бор бўлиб, уларнинг барчаси ёқимсиз “хонадон яшовчилари”нинг тўлиқ қирилишига олиб келган.\nТошкент шаҳрида суварак (таракан)ларни йўқ қилишнинг замонавий, атрофдагиларга зарар келтирмайдиган инсектицидлар ёрдамида амалга оширамиз.\nБизнинг арсеналда – ҳашаротлар яшаш муҳитининг эътиборли жиҳатларини инобатга олиб, синовдан ўтказилган ва танланган энг янги суварак (таракан)ларга қарши воситалар бор.\nКелгиндиларни ўз кучи билан чиқариб ташлашга уринганлар бу ишнинг нақадар қийин эканлигини билади. Чунки “кичик босқинчилар” жуда тез кўпаяди, атроф-муҳитга ва уларга қарши ишлатиладиган усулларга мослашади. Бундай ҳаракатлар кўпинча натижадор бўлмайди. Аммо турар-жой эгаларига кўплаб муаммоларни ортиғи билан етказиб беради.\nБиз сизга бу зарарли ҳашаротлар билан мулоқот қилишдан холос этишни таклиф этамиз. Бизнинг нархлар эркин, барча ишларни сир тутган ҳолда ўтказамиз, бажарган ишимизга кафолат ҳам берамиз.\nСуварак (таракан)ларга қарши ишлов бериш\nБиз ўз ишимизда уч тамойилга амал қиламиз: хавфсизлик, самарадорлик, тезлик. Шулардан келиб чиқиб, IV тоифага тегишли бўлган, яъни инсонлар, уй ҳайвонлари ва ўсимликлар учун хавфсиз бўлган препаратларни қўллаймиз. Уларнинг таркибида фосфоорганик бирикмалар, пиретроидлар, карбаматлар, турли комбинациялардаги инсеткицидлар каби компонентлар мавжуд. Биз томонимиздан ишлатиладиган барча препаратлар сифат сертификатига эга ва бир неча марта текширувдан ўтказилган.\nЎзини аъло даражада оқлаган томчилаб сепиш усули муваффақиятни мустаҳкамлайди. Шу ўринда ёдда тутишимиз керак: дезинсекция бу нафақат препаратни ҳашаротлар яшаш жойига сепиш, балки уни хатосиз танлаш ҳамдир, чунки айрим препаратларнинг самарадорлиги сезиларли даражада пасайиб кетган.\nҚандай қилиб тайёргарлик кўриш керак\nБиз томонимиздан қўлланиладиган суварак (таракан)ларга қарши воситалар инсонга зарар етказмаса ҳам уларнинг озиқ-овқатга ёки кундаликҳаётда ишлатиладиган нарсалар устига тушмаслиги лозим. Дезинфектор устани чақирар экансиз ишлов беришга тайёргарлик кўринг: ҳашаротларнинг йиғиладиган жойларига препаратни сепишга тўсқинлик қилувчи барча нарсаларни суриб олиб ташланг, шкафлар ва токчаларни ювиш воситалари билан тозаланг, намланган мато билан хонани тозалаб қўйинг, озиқ-овқатларни ташқарига чиқариб қўйинг.\nСарғиш-қизил тусдаги пруссак-суварак (таракан)\nТошкент шаҳрида суварак (таракан)лардан дезинсекция қилиш\nХоналарни бепул кўриб чиқиш, муаммоли жойларни аниқлаш – айнан ана шу ҳаракатлардандезинсеция жараёни бошланади. Жойни кўриб чиқиш натижасига қараб мутахассис энг яхши натижа берадиган вариантни танлайди.\nБизнинг методикаларимиз зарарланган ҳашаротлар халок бўлишларидан олдин бошқа соғлом ҳашаротларни захарлашига асосланган. Ҳашаротларни йўқ қилиш жараёни бошланиши ва самарали якунланиши учун ҳашаротлар тўпланадиган жойлар – бурчаклар, вентиляция шахталари, мебель ва ҳоказоларга ишлов бериш етарлидир. Ушбуларни бажариш учун мутахассисга тахминан ярим соат вақт керак бўлади.\nХоналарга ишлов беришда унинг ичида инсонлар ёки уй ҳайвонлари бўлмаслиги лозим.\nОшхонадаги суварак (таракан)лар\nКейин нима қилиш керак\nБарчаси муваффақиятли якунланиши учун уч соат давомида деразаларни очманг. Кейин хонани шамоллатиш керак – оптимал вақт 15 дақиқани ташкил қилади, кейин хонани нам мато билан тозалаш керак. Уни кучли ювиш воситалари билан эмас, балки совун-сода аралашмали эритма билан амалга оширинг, шунда препарат таъсири ювилиб кетмайди.\nБарча ҳашаротлар бирданига ҳалок бўлмайди – бунга маълум вақт керак бўлади. Агар уларнинг яна пайдо бўлганини кўрсангиз, такрорий ишлов беришни бепул қилиб берамиз.\nСуварак (таракан)лардан тўлиқ қутилиш учун маълум вақт керак\nҲашаротларни йўқ қилиш учун қўлланиладиган барча моддалар икки асосий гуруҳга бўлинади ва бир-биридан таъсир кучи давомийлиги билан фарқ қилади.\nБиринчи гуруҳга бевосита сепилганидан сўнг таъсир кучи бошланадиган ва хонани шамоллатганда тугайдиганлар киради, тўлиқ шамоллатилгач йўқ қилиш жараёни батамом тўхтайди. Натижада ҳашаротларга қарши кураш бевосита сепилган модданинг таъсир доирасига тушган суварак (таракан)лар билан олиб борилади. Пана жойларда қолганлар ва урғочи суварак (таракан) томонидан қўйилган тухумлар зарарсиз қолади.\nИккинчи гуруҳ Европа стандартлари остида бўлиб, препаратлар узоқ вақт таъсир даврига эга. Бизнинг компания айнан уларни ишлатади. Улар ишлов берилган жойлар устида сақланиб қолади, суварак (таракан)ларнинг ҳаётини сезиларли даражада оғирлаштиради, таъсир кучи занжирни эслатади: суварак (таракан)лар заҳарли модда таъсири остида бирданига ҳалок бўлмайди, балки бошқа соғлом суварак (таракан)ларни заҳарлашга улгуради, улар ўз навбатида заҳарли моддани яна бошқаларга тарқатади. Охир-оқибат ҳатто ишлов бериш вақтида тухум ичида бўлган ва кейин чиққанлар ҳам йўқ қилинади.\nТошкент шаҳрида суварак (таракан)ларни йўқ қилиш босқичма-босқич амалга ошади ва бир-икки ҳафта вақт олади, энг натижадор самара учинчи кундаёқ кузатилади.\nБу қуйидагича амалга ошади:\nТўғридан-тўғри устига тушиш орқали таъсир қилади.\nИнларидан чиқарилганлар ҳалок бўлади.\nЯнги, тухумдан чиққанлари ҳалок бўлади.\nИшлов бериладиган объект ёмон ҳолатда ва келгиндилар кўпайиб кетиб, препарат таъсирига ўрганиб бораётган бўлса, такрорий ишлов бериш талаб этилади.\nБу ерда юқумли касалликлар ташувчиларининг бор бўлиши мумкин эмас\nКафе, ресторанлар,озиқ-овқат маҳсулотлари ишлаб чиқарадиган корхоналар – қонунчиликка асосан санитар нормалар ва қоидалар қатъий риоя этиладиган объектлардир. Юқумли касалликларни ташувчиларнинг пайдо бўлиши – ташвишли хабардир, у катта жарималарга олиб келиши мумкин ва шу боис бизга мурожаат қилишга жиддий сабабдир.\nКўпинча юқори намлик ва озиқ-овқат кўп бўладиган жойлар – идишларни ювиш жойлари, омборхоналар, ошхоналарда бу ҳашаротлар шундай тезлик билан кўпаядики, уларни фақат кучли қурол билан енгиш мумкин. Бугун бизда бундай қурол бор.\nДезинсекция сифатли ўтиши учун, бу тадбирни иш соати бўлмаган вақт – кечқурун ёки тунда ўтказишни режалаштиринг. Биз сизнинг вақтингизни кўп олмаймиз, кейинги иш кунингизни суварак (таракан)ларсиз бошлайсиз.\nУларнинг кейинчалик яна пайдо бўлишининг олдини профилактика олади.Биз билан комплекс хизмат кўрсатиш ҳақида шартнома тузиш сизни нафақат суварак (таракан)лардан, балки кемирувчи ва бошқа шу каби муаммолардан ҳам холос этади. Мослашувчан чегирмалар тизими ўзингизга фойдали шартларда шартнома тузишга имкон беради. Ҳамкорликнинг аниқ шартлари ҳақида бизнинг +99893 3866386 телефон рақамига қўнғироқ қилиб, билиб олишингиз мумкин.\nАтрофни суварак (таракан)лар манбасини аниқлаш предметига текшириш\nХоналарга самарали кучли таъсир қилувчи бироқ инсон учун хавфсиз бўлган препаратлар билан тозалаш\nТозаланган хонада суварак (таракан)лар қайта пайдо бўлмаслигига бир йиллик кафолат\nТакрорий пайдо бўлган ҳолатда бепул такрорий тозалаш\nБиз Сизга қулай вақтда етиб борамиз, тозалаш кўп вақт талаб қилмайди, унинг оқибатлари эса изларни қолдирмайди.\nСуварак (таракан)ларни Тошкент ёки Тошкент вилоятида йўқ қилиш бўйича буюртмалар бизнинг менежерларимиз томонидан кечаю-кундуз қабул қилинади, чунки тегишли чораларни ўз вақтида кўрмаслик – бу суварак (таракан)лар сони кўпайишига ва Сизнинг хўжалигингиз ва соғлигингизга янада кўпроқ зарар етказилишига имкон яратиш демакдир.


Қашқадарёлик оилаларга қуён ва курка тарқатилади - BBC News O'zbek\nҚашқадарёлик оилаларга қуён ва курка тарқатилади\n"Ажойиб хаёлпараст" - Бахтиёр Ихтиёров қуён бизнеси қилган\nҚашқадарёдаги оилаларга даромад манбаи яратиш мақсадида қуён ва курка жўжалари тарқатилади. Президент Шавкат Мирзиёев вилоятга қилган сафари давомида шу каби ўнлаб бизнес лойиҳалари билан танишган.\nЎзА ахборот агентлигининг хабар беришича, мамлакат раҳбари 24 феврал куни Қашқадарё вилоятига ташриф буюрган. Президент қишлоқ хўжалиги соҳасидаги "истиқболли" лойиҳалар билан танишган.\nХабарда айтилишича, Қамаши туманида қуён етиштириш, қуён гўшти ва терисини қайта ишлашга ихтисослашган хўжалик ташкил этилмоқда. "Қамаши момиқ қуёнлари" агрофирмаси томонидан амалга оширилаётган ушбу лойиҳа самарасида 30 минг бош қуён етиштирилиб, йилига 120 тонна гўшт ва 40 минг дона тери тайёрланади.\nЯна ушбу туманда 5 минг курка боқишга мўлжалланган мажмуа ташкил этилади. Унда йилига 20 минг бош курка жўжаси етиштирилиб, аҳолига етказиб берилади. Мажмуа жорий йилнинг декабрь ойида ишга тушириш, 30 иш ўрни яратиш мўлжалланмоқда.\nШавкат Мирзиёев президентлик лавозимига ўтиргач, қишлоқ шароитларида яшайдиган аҳолининг даромад манбаини ошириш учун товуқ боқиш каби паррандачилик бизнесини ривожлантиришни тавсия қилиб келади.\n"Республика бўйича қишлоқда яшаган ҳамма хонадон юзтадан товуқ боқишга мажбур. 100 nа товуқ энг камида 50 та тухум беради. Ўнтасини ўзи еб, қирқтасини сотса ҳам кам таъминланган оила бўлмайди", - деб айтган Президент Қорақалпоғистонга қилган ташрифида.\nШундан сўнг Президент Бош вазир ўринбосари Рустам Азимовга Қорақалпоғистондаги ҳар бир хонадонда 100 тадан товуқ боқилишини назорат қилишни топширганди.\nМирзиёевнинг хонадонларга товуқ боқтириш сиёсати ижтимоий тармоқларда кенг муҳокамаларга сабаб бўлган.\nТовуқдан фойда келадими, зарар?\nАйримлар ушбу ташаббус ўринли эканлигини айтса, иккинчи томон унинг нотўғрилигини, жўжа учун ажратилган пуллар ҳавога кетиши мумкинлигини айтиб огоҳлантиришган.\n"Кеча кредитга 40 товуқ олгандим. Эрталаб уже катакдан 6 та тухум терволдим. Сизлар бўлса фойдаси йўқ дейсизлар".\nTwitter даги баъзи фойдаланувчиларнинг айтишича, товуқ ажратиш иши шу даражада жадал суратларда олиб борилаётгани сабаб уни аҳолига етказиб беришга улгурилмаяпти. Юқоридан келадиган комиссия кўриши учун эса айрим жойларда жўжалар ижарага берилмоқда.\nАйрим ҳолларда жўжа билан таъминлаш топшириғи суистеъмол қилинаётгани айтилди.\n"Яна бир кишига 5 миллионлик кредит эвазига жўжа берибди, ўша пулни нақд берганида ўша жўжаларни 1 миллионга олардим деб айтди".\nЯна бир киши товуқ боқиб юрмаган одамларга кредит ажратиб жўжа ёки товуқ бериш уларни йўқотиб қўйиш эҳтимолини оширишини айтади.\n"1000 та одамга товуқ учун 7 миллиондан кредит бериб таваккал қилгунча, манга 1 млрд берсин ва мен 300 та одамни иш билан таьминлайман. Маоши йиллик 9 миллион булади. 1 млиардга товуқ боқаман, 300 киши ишлайди. Ишлаб чиқариш кўпаяди. Одамларни уйларига эпидемия тарқалиши осонроқ. Уйда товуқ боқиб дон сотволиб, товуқларни касал килиб банкрот бўлгунча тинч ишда катнаб йиллик 9 млн олган яхши эмасми", - дейди Фарҳод.


ҚОРАҚАЛПОҒИСТОН РЕСПУБЛИКАСИ ЖЎҚОРҒИ КЕНГЕСИНИНГ ЙИГИРМА ТЎҚҚИЗИНЧИ СЕССИЯСИ БЎЛИБ ЎТДИ — Янгиликлар — Қорақалпоғистон Республикаси Жўкорғи Кенгеси\nАсосий Янгиликлар 16.12.2019\nҚОРАҚАЛПОҒИСТОН РЕСПУБЛИКАСИ ЖЎҚОРҒИ КЕНГЕСИНИНГ ЙИГИРМА ТЎҚҚИЗИНЧИ СЕССИЯСИ БЎЛИБ ЎТДИ\nЖорий йил 16 декабрь куни Нукусда Қорақалпоғистон Республикаси Жўқорғи Кенгесининг йигирма тўққизинчи сессияси бўлиб ўтди.\nУнда Ўзбекистон Республикаси Олий Мажлиси Сенати аъзолари, вазирликлар, ташкилот ва корхоналарнинг, ҳуқуқни муҳофаза қилиш идораларининг раҳбарлари ва оммавий ахборот воситалари ходимлари иштирок этди.\nТаъкидланганидек, Президентимиз раҳбарлигида олиб борилаётган ислоҳотлар, аниқ мақсад ва вазифаларни мужассам этган фармон ва қарорлар, дастурлар турмушимизда муҳим аҳамият касб этмоқда. Шуни ҳам алоҳида таъкидлаш жоиз, Президентимизнинг ҳар бир ташрифи катта яратувчанлик ишларига асос бўлмоқда.\nПрезидентимизнинг республикамизга шу йилнинг август ойидаги ташрифидан сўнг 14 триллион 805 миллиард сўмлик 697 лойиҳани амалга ошириш ҳисобига 14 мингга яқин янги иш ўрни яратиш вазифаси белгилаб берилган эди. Шундан бугунги кунга қадар 455 миллиард сўмлик 111, яъни бу йилнинг ўзида 16 фоиз лойиҳа ишга туширилди.\nБу лойиҳаларнинг энг устуворларига тўхталадиган бўлсак, Нукус туманида йилига 300 тонна балиқ етиштирадиган балиқчилик кластери йўлга қўйилди. Нукус шаҳрида шприц ва тиббиёт буюмлари ишлаб чиқарадиган “Нукус мед тех” корхонаси, Элликқалъа туманида “Эл обод маҳалла” фермер хўжалигида йилига 1200 тонна ун маҳсулотлари ишлаб чиқарадиган линия, Тахиатош ва Элликқалъа туманларининг ҳар бирида 4 гектарли гидропоника усулидаги замонавий иссиқхоналар ишга туширилиб, фаолият бошлади. Шулар билан бир қаторда энг йирик объектлардан бири ҳисобланган “Нукус Сити” мажмуаси учун ер майдони ажратилиб, бош режаси бекитилди. Шаҳар ва туманларимиз фармацевтика, электротехника, нефть-кимё саноати, тўқимачилик, туризм, чорвачилик, боғдорчилик, қишлоқ хўжалиги ва бошқа соҳаларга ихтисослашгани, Мўйноқ туманида ҳар ойда 5-6 объектнинг, Конституция байрами кунлари шаҳар ва туманларимизда 50 дан ортиқ объектнинг ишга туширилгани иқтисодиётимизнинг мустаҳкамланиб, халқимизнинг турмуш даражаси яхшиланаётганининг яна бир далидидир.\nБугунги кунда тадбиркорликни янада ривожлантириш бўйича бир қатор ишлар амалга оширилмоқда. Жорий йилнинг ўзида “Ҳар бир оила - тадбиркор”, “Ёшлар - келажагимиз” Давлат дастурлари асосида 312 миллиард сўмдан зиёд имтиёзли кредит маблағлари берилди. Республикамизга 180 миллион доллар миқдорида инвестиция тўғридан-тўғри олиб келиниб, Германия, Хитой, Жанубий Корея, Япония, Туркия, Латвия, Польша, Беларусь ва бошқа давлатларга 150 дан ортиқ турдаги маҳсулотлар экспорт қилинди. Жорий йилнинг ўзида Тунис, Болгария ва Сингапур давлатларига маҳсулотлар экспорти йўлга қўйилгани халқимизнинг насибаси ортиб, ички имкониятларимизнинг тобора кенгайиб бораётганидан далолатдир.\nЎзбекистон Республикаси Президенти Шавкат Мирзиёев 2018 йилнинг 15-16 ноябрь кунлари республикамизга ташрифи давомида юртимизнинг ҳар бир ҳудудида биттадан янги типдаги Президент мактабларини ташкил этиш, бу ишни Қорақалпоғистондан, Нукус шаҳридан бошлашни таклиф этган эди. Бу борада бугунги кунда Тошкент, Наманган, Хива шаҳарларидан кейин Нукус шаҳрида Президент мактаблари очилди. Бу мактабнинг қурилиши учун маҳаллий бюджет ҳисобидан 83 миллиард сўм маблағ ажратилиб, энг замонавий шароитлар яратилди. Замонавий лойиҳа асосида 168 ўринга мўлжалланган икки қаватли ўқув биноси, шунча ўринга мўлжалланган уч қаватли ётоқхона, барча қулайликларга эга меҳмонхона, гимнастика ва спорт заллари, сузиш ҳавзаси, ошхона, дарс тайёрлаш хоналари ўқувчилар ихтиёрига топширилди. Барча зарур инвентарлар Хитой Халқ Республикаси ва Туркия давлатларидан олиб келинди.\nПрезидентимиз ташаббуси билан Орол денгизининг атрофида экологик вазиятни яхшилаш мақсадида, денгиз тубида ўтган мавсумда 1 миллион 125 минг гектарга яқин ер майдони тайёрланиб, 500 минг гектарга саксовул, қандим ва бошқа чўлга чидамли ўсимликлар экилган бўлса, жорий йил 700 минг гектарга экиш режалаштирилиб, бу борадаги ишлар бошлаб юборилди. Бу ишларга вилоятлардан, шаҳар ва туманларимиздан мингга яқин техника ва механизмлар, 4 дона кичик самолёт, 2500 дан зиёд ишчи қатнашиши кутилмоқда. Уларга қулай шароит яратиш мақсадида 74 дона вагон уй, тўрт жойда кичик авиация қўниш майдончаси тайёрланди ва 120 километр йўл текисланди. Экиш ишларига талаб қилинадиган 61 миллион дона саксовул, қандим ва бошқа ўсимликларнинг ниҳоли тайёрланган бўлса, бунга қўшимча 45 миллион донадан ортиқ ниҳол олиб келиниши кутилмоқда. Бугунги кунда 915 тонна уруғ тайёрланган бўлса, бу кўрсаткични 2400 тоннага етказиш кўзда тутилмоқда. Жорий йилги мавсумда самолётлар ёрдамида 9 минг гектардан зиёд майдонга 35 тоннага яқин саксовул уруғи экилди.\nПрезидентимиз томонидан яратилиб берилган имкониятлар натижасида ўтган йили бюджет прогнозининг ортиқча бажарилган қисми ҳисобидан 1 триллион сўм маблағ халқимиз фаровонлиги учун қолдирилиб, бу маблағлар овулларимизни обод қилиш, кам таъминланган оилаларни қўллаб-қувватлаш, мактабгача таълим ташкилотлари, умумтаълим мактаблари, Маданият уйлари, соғлиқни сақлаш ва спорт объектларини таъмирлаш ва уларнинг моддий-техник базасини мустаҳкамлаш, энг оғир ҳудудларда ободонлаштириш каби эзгу ишларга сарфланди. Бу йил бюджетга даромадлар тушумини ва ишлар кўламини ўтган йилга нисбатан 2,5 баробар ошириш, яъний бюджет прогнозини 3,5 триллион сўмга бажариб, шундан 750 миллиард сўмлик эркин қолдиқ маблағини қолдириш режалаштирилмоқда.\nШу йилнинг 30 ноябрь куни Олий Мажлис Сенатида биринчи маротаба 2020 йил учун “Давлат бюджети тўғрисида”ги Қонун қабул қилинди. Ушбу Қонунда республикамизнинг барча йирик корхоналарининг ва бошқа солиқ тўловлар тўлиқ ўзимизда қолдирилмоқда.\nСессияда Қорақалпоғистон Республикасининг 2020 йилдаги Бюджетини тасдиқлаш тўғрисидаги масала бўйича республика Молия вазири М.Содиқов баёнот қилди. Бу борада Ўзбекистон Республикаси Молия вазирининг ўринбосари Ё.Турсунов, Қорақалпоғистон Республикаси Давлат солиқ бошқармаси бошлиғи Қ.Халмуратов сўзга чиқди ва депутатларо тегишли қарор қабул қилди.\nКун тартибидаги “Қорақалпоғистон Республикаси давлат мукофотлари тўғрисида”ги Қорақалпоғистон Республикаси Қонунининг (янги таҳрир) лойиҳаси ҳақида Жўқорғи Кенгеснинг қўмита раиси С.Турманов баёнот қилди. Бу масала бўйича 30-сонли “Манғит” сайлов округидан депутат А.Юлдашев сўзга чиқди ва тегишли қарор қабул қилинди.\nСессияда, шунингдек, “Қорақалпоғистон Республикасининг айрим Қонунларига ўзгариш ва қўшимчалар киритиш тўғрисида”ги Қорақалпоғистон Республикаси Қонунининг лойиҳаси тўғрисида Жўқорғи Кенгеснинг қўмита раиси С.Турманов баёнот берди. Бу масала бўйича 51-сонли “Оқманғит” сайлов округидан депутат Қ.Елмуратов сўзга чиқди. Депутатлар ушбу масала бўйича тегишли қарор қабул қилди.\nКун тартибидаги “Ҳуқуқбузарликнинг олдини олиш ва уларнинг профилактик аҳволи тўғрисида”ги масала кўриб чиқилди. Бу борада Қорақалпоғистон Республикаси Ички ишлар вазири А.Темирхановнинг ҳисобати тингланди ва тегишли қарор қабул қилинди.\nСессияда Қорақалпоғистон Республикаси Қурилиш вазирлиги томонидан 2019 йилда олиб борилган ишлар тўғрисида масала бўйича Қурилиш вазири Ж.Бердихановнинг ҳисобати тингланди. Бу бўйича Элликқалъа тумани ҳокими, депутат С.Авезов сўзга чиқди. Депутатлар бу борада тегишли қарор қабул қилди.\nКун тартибидаги “Фуқароларнинг ҳуқуқларини ҳимоя қилиш, жиноятчиликнинг олдини олиш ва уларга қарши курашиш йўналишида олиб борилаётган ишлар тўғрисида”ги масала кўриб чиқилди. Бу бўйича республика прокурори Х.Каримовнинг ҳисобати тингланди ва тегишли қарор қабул қилинди.\nСессияда фуқароларнинг ҳуқуқлари билан эркинликларини, шунингдек, корхона, идора ва ташкилотларнинг ҳуқуқлари билан қонуний манфаатларини суд орқали муҳофаза қилишни амалга ошириш бўйича Қорақалпоғистон Республикаси Жиноят ишлари бўйича суди раиси Г.Базарбаеванинг ахбороти тингланди. Депутатлар бу борада тегишли қарор қабул қилди.\nКун тартибидаги “Норма ижодкорлиги ва ҳуқуқни қўллаш амалиёти соҳасида 2019 йилда олиб борилган ишлар тўғрисида”ги масала кўриб чиқилди. Бу бўйича республика Адлия вазири С.Худайбергенов ахборот берди ва тегишли қарор қабул қилинди.\nСессияда Қорақалпоғистон Республикаси Иқтисодий судининг раисини сайлаш тўғрисидаги масала кўриб чиқилди. Ўзбекистон Республикаси Президенти билан келишилган ҳолда Қорақалпоғистон Республикаси Конституцияси ва “Судлар тўғрисида”ги Ўзбекистон Республикаси Қонуни талабларига мувофиқ Гаўҳар Зарипова Қорақалпоғистон Республикаси Иқтисодий суди раиси этиб тайинланди ва тегишли қарор қабул қилинди.\nСессияда республика Иқтисодий судининг раиси Гаўҳар Зарипова сўзга чиқиб, депутатлар томонидан билдирилаётган ишонч учун миннатдорлик билдирди ва бундай масъулиятли вазифани адо этишда ўзининг куч-ғайратини, билим ва тажрибасини аямай сарфлашини таъкидлади.\nШу билан Қорақалпоғистон Республикаси Жўқорғи Кенгесининг йигирма тўққизинчи сессияси ўз ишини якунлади.\nСессия ишида Ўзбекистон Республикаси Давлат солиқ қўмитаси раисининг ўринбосари Ф.Умаров иштирок этди.\nБу депутатлик корпус учун якуний сессия ҳисобланади. Ўтган 5 йил давомида ўтказилган 29 сессия мажлисида 156 масала кўриб чиқилди. Жумладан, Қорақалпоғистон Республикаси Конституциясига ўзгаришлар киритилди ва 30 Қонун қабул қилинди. Ўтган даврда иқтисодиётимизнинг барча тармоқ раҳбарларининг 76 ҳисоботи тингланди. Шунингдек, ўтган 5 йил давомида Жўқорғи Кенгес қўмиталари томонидан 220 масала кўриб чиқилди ва тегишли ечим қабул қилинди.


Отабек Ғуломхўжаев: "Шароитлар бўйича "Металлург"ни Суперлигадаги топ-учталикка киритган бўлардим"\n12 март, 09:31\nБекободнинг “Металлург U-21” жамоаси Ўзбекистон биринчилигида яхши старт олди. Жамоа ўтган йилги биринчилик ғолиби – АГМК билан ўйинда 0:2 ҳисобида ютқаза туриб, дурангга эришди. 2-турда эса мамлакатимизнинг энг яхши футбол академиясига эга “Насаф” футбол клуби ёшларини Қаршида 1:0 ҳисобида мағлубиятга учратиб қайтди. Дастлабки икки туридан кейин 4 очко жамғарган Отабек Ғуломхўжаев шогирдлари биринчиликда пешқадамлар сафида бормоқда. Қарши сафаридан кейин “Металлург U-21” жамоаси устози Отабек Ғуломхўжаев клуб матбуот хизматига дастлабки икки тур хулосалари, имкониятлар ва мавсум режалари мавзусида интервью берди.\n- Отабек, аввало сизни ва шогирдларингизни мавсумдаги биринчи ғалаба билан табриклаймиз. Биринчиликнинг эндигина иккита тури ортда қолди. Бутун мавсум олдинда. Шундай бўлса-да, мамлакатимизнинг икки етакчи клуби ўринбосарларига қарши ўйинлар қандайдир хулоса чиқариш учун етарли бўлдими?\n- Табрик учун раҳмат. Тўғриси, иккита ўйин билан хулоса чиқариш жуда қийин. Аммо шу нарсани айтиш керакки, мавсум олди тайёргарлик жараёнидаги ҳамда дастлабки икки турдаги йигитларимизнинг шиддати, ижобий натижа учун интилиши, ғайрати биз мураббийларни жуда хурсанд қилди. Мавсум арафасида клубимиз раҳбарияти жамоани шакллантириш учун барча зарур шароитларни яратиб берганди. Қўл остимизга келган номзодларни ТФА Кубогида қатнашиб кўздан кечирдик. Жамоамизга лойиқ деб хулосага келганларимизни олиб қолдик. Жамоа ўйинини шакллантириб бордик. Бу эса АГМК ва “Насаф” жамоасига қарши ўйинларда асқотди.\n- АГМК ёшлари ўтган мавсум мамлакат биринчилигининг ғолиби бўлганди. Аъзам Шерғозиев жамоасининг чемпион таркиби деярли ўзгармаган. Мавсумни шундай кучли рақибга қарши бошлаш осон кечмагандир...\n- Тўғри айтасиз, биринчи турдаги рақибимиз жуда жиддий эди. Бундан ташқари, Тошкент вилояти кичик дербиси деган мақоми бор эди, ўйинимизнинг. Клубимизда U-21 ҳамда U-18 жамоалари бевосита бош мураббийимиз Луисма Эрнандеснинг назорати остида туради. Барча амалга ошираётган ишларимизни у назорат қилиб, кузатиб боради. Керакли кўрсатма ва топшириқлар бериб боради. Жамоанинг ҳолатидан бохабар ҳолда Эрнандес ҳафталик машғулотлар циклигача тасдиқлаб беради. АГМК билан ўйин арафасида ҳам у билан маслаҳатлашган ҳолда шогирдларни шуғуллантирдик. Таркибни ишлаб чиқдик. Шу ўринда айтиб ўтиш керак, Суперлиганинг аксарият ёшлар жамоаси икки-уч йиллик ўйин амалиётига эга, шаклланиб улгурган коллективлардир. Бизда эса ўтган йилги таркибдан бармоқ билан санарли даражада оз ўйинчилар қолди. Бу йил U-21 жамоамизга 2003, 2004 ва ҳатто 2005 йилги болаларни қабул қилдик. Бундай ёшлар билан эса чемпион жамоага қарши ўйнаш осон кечмади. Кузатган бўлсангиз, айнан футболчиларимизнинг ёшлиги, бироз тажрибасизлига ҳамда ҳаяжони эвазига ўйин давомида 0:2 ҳисобида ортда қола бошладик. Аммо танаффусда уларни руҳлантира оладиган гапларни топа олдик. Иккинчи таймда ўйинни буткул ўзгартириб юбордик. Бизда тўпни ўзида яхши олиб юрадиган, масъулиятни зиммасига ола биладиган Шаҳзод Неъматжонов, Далер Шарипов сингари истеъдодли ўйинчиларимиз бор. Уларнинг ёнига эса бош мураббийимиз томонидан асосий таркибда ўйин амалиётига эга бўлмаётган бир икки нафар тажрибали ўйинчиларни қўшиб, дастлабки икки турда ижобий натижаларни қўлга киритдик. АГМК билан ўйинда нафақат ҳисобни тенглаштиришга эришдик, ҳатто ютиб кетишимиз ҳам мумкин эди. Учрашув охирига келганда бир қатор яратилган вазиятларни голга айлантирганимизда, уч очколик бўлармидик?\n- Иккинчи турдаги рақиб “Насаф” билан ўйин ҳақида нималар дея оласиз? Ниманинг эвазига кучли рақиб сафарда мағлубиятга учратилди?\n- “Насаф”нинг кучи ва салоҳиятига ортиқча тўхталиб ўтириш жоиз, деб ўйламайман. Мамлакатимизда бугунги кунда истеъдодларни етиштириб беришда “Насаф” академияси яққол пешқадам. Рўзиқул Бердиев ҳар йили асосий таркибни ўз академияси тарбияланувчилари эвазига бойитиб, кучайтириб бораётганини барча яхши билади. Шу сабабдан ҳам ўйинга қаттиқ тайёргарлик кўрдик. “Насаф”нинг “Навбаҳор”га қарши сафар ўйини тасмасини ўргандик. Мазкур учрашувда қаршиликлар Наманганда 3:2 ҳисобида ғалаба қозонганди. Қаршидаги ўйинимизни ҳимоядан ташкил этдик. Имконият бўлганда қарши ҳужумлар билан майдон эгаларини ортга чекинишга мажбур этиб турдик. Ўйин жуда оғир кечди. Биринчи таймда майдон эгалари пенальтидан унумли фойдаланганида, эҳтимол уч очкони қўлга кирита олмаган бўлардик. Аммо ҳаммаси биз учун кўнгилли якунланди. Иккинчи таймда бир қатор ўзгаришларни амалга оширдик. Тартибли ҳимояландик. Қарши ҳужумларда фаолликка эришдик. Юқори темпни сақлаб турдик. Мезбонларни ҳимояда хатога йўл қўйишга мажбур этдик ва пенальти ишладик. Стандарт вазиятдан сардоримиз Фарруҳбек Ҳожибеков унумли фойдаланди ва жамоамизга мавсумдаги биринчи ғалабани тақдим этди.\n- “Насаф”га қарши учрашувда айнан ушбу клуб тарбияланувчилари бўлган ака ука Хайруллаев, дарвозабон Сайётовларнинг хизматидан ҳам фойдаландингиз. Уларнинг ўйини ҳақида нималар дея оласиз?\n- Мавсум арафасида жамоамиз таркибини Ўзбекистон ёшлар терма жамоасига номзод Равшан ҳамда Алишер Хайруллаев ва Ҳумоюншоҳ Сайётов сингари иқтидорли ўйинчилар билан кучайтириб олганимиздан хурсандман. “Насаф” академияси тарбияланувчилари собиқ жамоадошларига қарши ўйинда ўзларининг ижобий хислатларини кўрсатишиб, танловимизнинг қанчалик тўғри бўлганлигини яна бир марта исботлашди. Албатта бу йилдан таркибимизга қўшилган футболчиларнинг янги жамоага мослашиб кетишлари учун бироз вақт керак. Қолаверса, собиқ жамоадошларга қарши ўйиннинг ўзгача босими бўлади. Биринчи таймда ҳали 17 ёшга ҳам тўлмаган Равшанни майдонга туширдик. Иккинчи таймда эса Алишернинг хизматларидан фойдаландик. Уларнинг ҳар иккаласида, қолаверса жамоамизнинг қолган ўйинчиларида ҳам кучли рақибга қарши сафар ўйини ҳаяжони кузатилди. Шундай лаҳзаларда Владимир Вагин, Ҳакимхон Аламхонов сингари тажрибали ўйинчиларимизнинг таркибимизда борлиги қўл келди. Улар майдонда ёш жамоадошларига керакли кўрсатма ва маслаҳатларини бериб туришди. Ҳумоюншоҳ эса коллективга жуда тез мослашиб ва киришиб кетди, десам янглишмайман.\n- Отабек, сиз Ўзбекистон U-19 терма жамоасида бош мураббий бўлиб ишлагансиз. Деярли барча клубларимизда ёшлар тарбиясига қандай эътибор берилаётганлигини ўз кўзингиз билан бориб, жойларда кўргансиз. “Пахтакор”, “Бунёдкор”, “Андижон” ва “Навбаҳор” футбол клубларида бевосита ишлагансиз. Мана энди Бекободдасиз? Аввал меҳнат қилган клубларингиз ва ҳозиргисидаги шароитларни қиёслай оласизми?\n- Мамлакатимиздаги барча клубларда бўлганман, ёшларни саралаш ишлари бўйича. Ишлаган клубларимнинг ўзига хос томонлари бўлган. Аммо мамнуният билан қайд этишим керак, “Металлург” тамомила ўзгача олам. Бу клубда мен жудаям ажойиб шарт-шароит ва коллективга дуч келдим. Бу ерда ҳамма нарса футболчиларнинг манфаатлари асосига йўналтирилган. Боғбондан тортиб, ошпазгача, жамоа массажчиларидан тортиб клуб раҳбариятигача футболчиларга барча қулайликларни яратиб беришга ҳаракат қилишади. Тўғриси, клубимиздаги ҳозирги ўйинчиларга ҳавасим келди, ҳасадим ҳам. Бизнинг пайтимизда бунақа шароитлар бўлмаган. Футболчи фақат ва фақат ўз маҳоратини ошириш устида ишлаши, ўйнаши лозим. Қолган барча шароитлар муҳайё этиб қўйилган. Клубдаги шарт- шароитлар бўйича “Металлург”ни Суперлигада ТОП-учталикка киритган бўлардим. Айниқса, клуб қошида фаолият юритаётган футбол академиясини айтмайсизми?! Жуда ҳам замонавий академия. Ҳамма жараёнлар компьютерлаштирилган. Академиянинг ўқув тизими ичида. Ўзининг таълим жараёни – мактабига эга. Бунақаси мамлакатимизда бошқа йўқ. Футбол йўналиши бўйича иш жараёни Қироллик клуби – “Реал” (Мадрид) дастурлари асосида олиб борилади. Тарбияланувчиларга озода, шинам ётоқхоналар тақдим этилган. Овқатланиш тизими ҳақида таърифга сўз ожиз. Футболчиларнинг кийим кечаклари ювилган, дазмолланган. Гуруҳларга алоҳида мураббийлар, тарбиячилар бириктирилган. Академия тарбияланувчиларига уйиданда яхшироқ шароит, қулайликлар яратиб берилган. Футбол йўналишидан ташқари 3-4 та хориж тилларини ўрганишмоқда. Шундай имкониятлар, шароитлар яратиб берилгандан кейин уни кўзга суртиб, меҳнат қилиш, ишлаш керак. Яқин 4-5 йил ичида “Металлург” ҳам “Бунёдкор” ва “Насаф” сингари ўз тарбияланувчилари билан асосий таркибини кучайтириб боради. Совринли ўринлар учун курашадиган кучли коллективга айланади.\n- Сир бўлмаса, яқин орадаги режа ва мақсадлар билан ўртоқлашсангиз...\n- “Насаф” билан ўйиндан кейин, футболчиларга икки кун дам бердик. 13 март санасида Бекободдаги қароргоҳимизда йиғиламиз ва “Сурхон”га қарши ўйинга тайёргарликни бошлаймиз. Жамоамиз олдига асосий вазифа қилиб асосий таркибга муносиб ўринбосарларни етиштириб бериш, ўз навбатида ортимизда ўсиб келаётган таркиблар билан ҳамкорликда ишлаш, уларнинг ҳам ўсишига кўмаклашишдан иборат. Асосий таркиб мураббийларидан Илёс ака Қурбонов бизга ёрдам бериб туради. U-21 жамоасидаги бевосита ёрдамчим эса Баҳром Умаров. Мамлакат ёшлар терма жамоасида Рауф ака Инелеевнинг ҳам ёрдамчиси саналади. ОФК йўриқчиси, ҳар томонлама билимли, изланувчи мутахассис. U-18 жамоамиз устози эса яқин ўтмишнинг ажойиб футболчиси Шуҳрат Йўлдошев. Хуллас, ишчан, ғайратли ёшлардан жамланган коллектив бир мақсад йўлида ҳамфикр, ҳамжиҳат меҳнат қилаяпмиз.\n- Сизга ва жамоангизга 2022 йилги мавсумда омад ва муваффақиятлар ёр бўлишини тилаймиз. Чиройли, ҳужумкор футбол билан Бекобод аҳлини, қолаверса мамлакатимиз футбол жамоатчилигини хурсанд этиб юринглар.\n- Мен ҳам фурсатдан фойдаланиб бизга барча зарур шарт-шароитларни яратиб бераётган муассисларимизга – Ўзбекистон металлургия комбинатига, акционерлик жамияти бошқаруви раҳбарияти ва ишчи хизматчиларига миннатдорчилик билдираман. Иккинчи мурожаатим эса футболни севувчи, қадрлайдиган юртдошларимизга: Бекободда футбол учун барча қулайликлар яратиб берилган. Фарзандларингиз, невара, чевараларингиз етук футболчи бўлиб ўсишини хоҳласангиз, ҳеч иккиланмасдан “Металлург” ПФК қошида фаолият юритаётган “El Golazo Academy Powered by Real Madrid Foundation” болалар ва ўсмирлар футбол академияси олиб келинг. Бу ерда орзу, истакларингиз рўёбга чиқади. Замонавий, ТОП академияда таҳсил олган фарзандингиз вақти келиб номдор футбол клубларида, терма жамоаларимизда тўп суришига шоҳид бўласиз.


Хавфсиз косметика — Dilkashradio.com\nАссалому алайкум. Аёл зоти табиатан гўзалликка мойилроқ этиб яратилган. Гўзаллик ва нафосат рамзи бўлган аёл ҳар қандай ҳолатда ўзига эътибор бериб, ораста юриши лозим. Бунда, албатта косметиканинг ҳам ўрни бор. Кўзгу қаршисида ўзига беш дақиқагина оро берган аёлдан латофатлироғи ва ёқимлироғи топилмаса керак. Бироқ ҳомиладорлик пайтида одатдагидек косметика воситаларидан фойдаланиш аёл соғлиғига акс таъсир етказиши мумкин. Аслида ҳомиладорлик ҳам бир давр. Бу пайтда аёллар янада гўзаллашиб, ўзгача бир кўринишга эга бўладилар. Кўп йиллик тажрибалар ва олимлар ўтказган текширувлар натижасига кўра, оналикка тайёрланаётган аёлларнинг бу лаҳзаларда нафақат ташқи кўриниши, балки феъл-атворида ҳам ўзгаришлар содир бўлиши мумкин экан. Шу сабаб ҳомиладорликда кимдир янада гўзалроқ кўринса, кимдир ҳатто кўзгуга қараб, ўзини тартибга келтиришни ҳам истамай қоларкан. Бу – вақтинчалик ҳолат, бола дунёга келиши билан аёлдаги руҳият ва унинг ҳаётга бўлган муносабати яна асл ҳолига қайтади. Лекин баъзи аёллар ҳомиладорлик пайтида ҳам ҳар доимгидек гўзал кўринишни истайди. Бундай ҳолатда хавфсиз косметика ёрдамга келади.\nҲомиладорлик пайтида бўлғуси онанинг териси жуда сезувчан ва таъсирчан бўлиб қолади. Шу сабабли ҳам ранг берувчи кремлардан имкон борича фойдаланмаслик лозим. Чунки ранг берувчи кремлар юз терисидаги жуда майда тешикчаларни ёпиб қўяди. Бу даврда янги чиққан косметик маҳсулотлардан фойдаланмаслик лозим. Чунки ҳомиладорлик даврида аллергияга мойиллик кучли бўлади. Шунингдек уй шароитида тайёрланган косметик маҳсулотлардан ҳам фойдаланиш ярамайди. Бу пайтда терига тетиклик бағишловчи ва уни бир мунча силлиқловчи, намлантирувчи воситалардан фойдаланган маъқул.\nКўзларга ҳам эътибор лозим. Кўз шаклини подводка ёрдамида ёрқин кўрсатиш мумкин. Бунинг учун унинг атрофини кўз шаклига мос тарзда чиройли шакл бериб чизиш керак бўлади. Агар кўзлар атрофидаги тери жуда таъсирчан бўлса, унинг ўрнига шаффоф гел ишлатиш мумкин.\nЛаб бўёғидан тез-тез фойдаланадиган ҳомиладор аёл саломатлигига зарар етказиши мумкин. Шунинг учун лаб бўяшда айниқса, овқатлангандан сўнг лаб учун махсус бальзамлардан фойдаланган маъқул. Шунда лаблар бирмунча намланиши билан бирга ярқироқ тус олади.\nҲомиладорлик пайтида аёл ҳидларга ўта таъсирчан бўлиб қолади. Шунинг учун ҳам имкони борича атир упа-эликдан эҳтиёт бўлиб фойдаланиш керак. Чунки шу пайтгача кўнгилга ёққан ифорлар ҳомиладорлик вақтида акс таъсир кўрсатиб, бош айланиши ва кўнгил айнишига сабаб бўлиши мумкин. Бундай ҳолатда енгил ифорли парфюмерия маҳсулотларини, айниқса, шарчали атир ва дезодорантларни танлаган маъқул.\nДоимо маникюрдан фойдаланиб ўрганиб қолган аёллар ҳомиладорлик пайтида ҳам маникюр қилишдан қўрмаслиги керак. Чунки бундай пайтларда тирноқларга кальций етишмаслиги оқибатида улар соғлом кўринишини йўқотиши мумкин. Бунинг олдини олиш учун таркибида кальций моддаси бўлган лаклардан фойдаланиш керак. Тирноқларнинг синиши ва мўртлашиб қолишининг олдини олиш учун денгиз тузи солинган ванна катта фойда беради.